Asyik Pikachu je nampak hebat. Apa kata kita tengok ahli pasukan Pokemon Ash Ketchum yang paling kuat pula!

Semua peminat Pokemon pasti kagum dengan kehebatan Ash Ketchum yang menjadi watak utama francais sejak tahun 1997. Pengembangan watak Ash sejak dari siri pertama sehinggalah sekarang telah menunjukkan banyak kejayaan bersama teman Pokemonnya sepanjang pengembaraan. Sebagai watak utama, Ash membawa pasukan Pokemon yang kuat untuk memasuki beberapa liga Pokemon seperti Silver Conference, Ever Grande Conference serta Orange League dan pernah dinobatkan sebagai Juara Pokemon League di wilayah Alola selepas 22 tahun francais ini berlangsung.

Walaupun Pikachu adalah teman ikonik Ash dalam francais, dan tidak dinafikan yang ia juga sangat hebat kerana pernah memenangi banyak pertarungan, termasuk beberapa Pokemon legenda seperti Latios, Regice, Silvally, Mewtwo, Entei dan Tapu Koko. Namun, kali ini kita akan melihat rakan-rakan Pikachu dalam pasukan Ash yang lebih kuat daripadanya semasa bertarung. Jadi tanpa membuang, ini adalah 10 Pokemon terbaik dalam pasukan Ash Ketchum mengikut kedudukan!
10. Heracross

Ash bertemu Heracross di wilayah Johto ketika ia sedang berebut kawasan bersama Pinsir. Hasil dari bantuan pasukan Ash, Heracross terhutang budi padanya dan ingin mengikuti pengembaraan Ash di Johto. Walaupun Heracross selalu masuk dan keluar dari pasukan Ash, serta menghabiskan banyak masa di makmal Profesor Oak, tetapi ia sering dipanggil untuk bertarung dalam pertempuran yang sukar. Heracross pernah bertarung di Johto League Silver Conference, dimana ia telah menewaskan Magmar milik pesaingnya, Gary walaupun kelemahan Bug Type adalah Fire Type. Kehebatan Megahorn Heracross bukan sahaja dapat menewaskan Magma, malah ia turut menghasilkan damage yang besar pada Darkrai. Selain dari itu, Hyper Beam-nya setanding dengan kekuatan Ice Beam milik Darkrai, tetapi ditewaskan oleh gerakan Dream Eater ketika tidur.
9. Gengar

Walaupun Gengar telah diperkenalkan semasa siri pertama di wilayah Kanto, tetapi Ash hanya memilikinya ketika di wilayah Galar dan merupakan pokemon Ghost-Type pertamanya. Menarik mengenai Gengar Ash ini adalah, sebenarnya ia mempunyai tuan sebelum Ash mengambilnya sebagai ahli pasukan. Pelatih lama Gengar menganggap ia sebagai sumpahan kerana sering kalah dalam pertarungan dan gagal menangkap pokemon liar lain. Lalu, Gengar ditinggalkan bersendirian di sebuah rumah usang sambil menanti kepulangan pelatihnya, sehinggalah Ash datang dan ia mahu menyertai kumpulan Ash.
Gengar mempunyai semangat berlawan yang kuat seperti Ash dan ia akan memanfaatkan sepenuh serangan Ghost Type seperti Psychic menghasilkan damage besar, serta Shadow Ball yang boleh memberi damage serta menurunkan stat Sp. Def Pokemon lawan. Malah, Gengar turut mempunyai gerakan seperti Ice Punch menyebabkan musuh menjadi beku dan Dazzling Gleam, iaitu serangan Fairy-Type yang membolehkannya untuk menyerang dua Pokemon serentak. Kemampuan Gengar Ash adalah Cursed Body yang menyebabkan pergerakan Pokemon musuh tidak boleh dilancarkan sebanyak 4 pusingan apabila mereka menyerang Gengar.
8. Krookodile

Krookodile adalah Pokemon terakhir Ash di wilayah Unova dan paling kuat, serta mempunyai kadar kemenangan tertinggi dari semua ahli pasukannya. Mangsa pertama yang ditewaskan oleh Krookodile adalah Dragonite milik Iris, iaitu ketua Gim Opelucid dan Juara Unova League di pusingan semi-final dengan menggunakan pergerakan Dig untuk mengelak dari serangan Flamethrower. Ia juga pernah menewaskan Sawk menggunakan serangan Ariel Ace, iaitu gerakan Flying Type walaupun Krookodile adalah Ground Type. Ketiga-tiga serangan ini termasuk Stone Edge adalah pergerakan paling kuat dari semua Pokemon Ash di Unova, tetapi ianya tidak banyak ditonjolkan.
7. Dragonite

Dragonite mempunyai dua jenis Type, iaitu Dragon Type dan Flying Type serta memiliki kekuatan hampir sama dengan Pokemon Legenda. Ketika pertemuan pertamanya dengan Ash, Dragonite masih lagi dalam form Dragonair, dan ia berevolusi ketika cuba menyelamatkan Ash dari jatuh. Sifat Dragonite Ash sangat mesra dan suka memeluk pelatih dan ahli pasukannya yang lain.
Gerakan Dragon Claw serta Hurricane Dragonite juga sangat kuat hingga dapat mengalahkan dua Pokemon milik Korrina, iaitu ketua Gym Shalour yang menggunakan Mega Lucario dan Golurk. Walaupun Dragonite Ash mempunyai sifat yang mesra dan bersaiz besar, tetapi ia akan menjadi petarung terbaik di udara kerana mampu bergerak dengan kelajuan 2,505 km/h.
6. Snorlax

Walaupun Ash menghadapi masalah untuk membangunkan Snorlax, tetapi ia masih menjadi ahli terpenting dalam pasukannya. Snorlax mempunyai stat pertahanan dan kekuatan yang tinggi dan dengan mudah menewaskan beberapa Pokemon Gary, iaitu pesaing rapat Ash. Walaupun Snorlax adalah Normal Type dan lemah pada Fighting Type, tetapi ia mampu menewaskan Machamp dan Medicham menggunakan Hyper Beam dan Ice Punch.
Pencapaian terhebat Snorlax adalah apabila ia menggunakan enam gerakan semasa bertarung dengan Greta di Kanto Battle Frontier. Ini adalah amat mustahil kerana Pokemon biasanya hanya boleh menggunakan empat gerakan, kecuali Alakazam yang mampu melakukan lima gerakan. Hasil daripada itu, Snorlax menggabungkan pergerakan dan kelincahan luar biasanya untuk mengalahkan kebanyakkan Pokemon Fighting Type.

Rekod kalah Snorlax hanya pada Gyarados milik Clair ketua Gim Blackthorn, Scizor milik Gary dan Houndoom milik Harrison. Namun, dalam ketiga-tiga perlawanan ini Snorlax telah menewaskan salah satu Pokemon lawan sebelum dikalahkan mereka. Walaupun ia tidak pernah dilihat menewaskan Pokemon legenda, tetapi Snorlax mempunyai peluang kemenangan yang besar dalam pertarungan.
5. Lucario

Lucario adalah Pokemon Fighting dan Steel Type serta terkenal sebagai antara ahli pasukan Ash yang hebat dalam bertarung. Ia mampu melakukan gerakan khas seperti Aura Sphere untuk menembak kuasa aura tanpa terlepas dari sasaran, dan menyerang lebih kuat apabila berada dalam HP rendah ketika menggunakan Reversal. Disebabkan ia tersenarai sebagai antara Pokemon terpantas, Lucario mampu menghasilkan Force Palm yang menyebabkan shockwave, serta Double Team untuk mengelirukan pihak lawan.
Ia mempunyai hubungan khas dengan Ash yang boleh membuka potensi hebat Lucario. Ianya boleh dilihat ketika Lucario cuba melindungi Ash dan Pikachu dari serangan Copperajah milik Rose, iaitu pemilik Galar Pokemon League. Lucario telah menggunakan hubungan khasnya bersama Ash untuk menghasilkan Aura Sphere dan berjaya menewaskan semua Pokemon Rose.
4. Sceptile

Sceptile adalah Pokemon harapan Ash apabila berhadapan dengan Pokemon legenda dalam keseluruhan anime. Ia pernah menewaskan Darkrai milik Tobias yang mempunyai rekod tanpa kalah dalam pertempuran dengan menggunakan satu Leaf Blade sahaja, dari bantuan Heracross pada perlawanan sebelum itu. Sceptile juga digunakan untuk melawan Pokemon legenda seperti Deoxys, Regirock dan Latios walaupun mereka mempunyai kelebihan Type.
Apabila berada di form Mega Evolution, Sceptile berpotensi sebagai Pokemon Ash paling kuat, tetapi mempunyai kadar kemenangan hanya 44% kerana Ash belum dapat mengawal sepenuhnya. Walaupun tidak memegang rekod kemenangan berturut-turut, tetapi ia masih boleh dikira hebat kerana berpengalaman dalam bertarung dengan Pokemon legenda.
3. Infernape

Sejak berubah dari Monferno, Infernape Ash hanya pernah dikalahkan sekali sahaja, iaitu semasa bertarung dengan Flit salah seorang anggota Elite Four. Dalam pertarungan lain, Infernape mempunyai kadar kemenangan sehingga 83% dan paling tinggi berbanding Pokemon Ash yang lain. Walaupun tanpa kekuatan fizikalnya, hasil hubungan Infernape dan Ash, ia boleh melakukan gerakan Blaze cukup kuat ketika mengalami kecederaan teruk, sehingga ia tidak dapat dikalahkan.
Infernape telah membantu Ash memenangi Beacon Badge selepas mengalahkan Jolteon dan Luxray milik Volkner, iaitu ketua Gym Sunyshore dan juara Sinnoh League. Pertarungan tersebut menyaksikan Infernape mengaktifkan Blaze dan menewaskan kedua-dua Pokemon itu selepas mengalami banyak damage dari serangan eletrik. Ia juga pernah menang bertarung walaupun dalam keadaan kesan status Poison ketika melawan Aggron dan Ninjask milik Paul, iaitu saingan Ash ketika berada di Sinnoh serta tuan lamanya. Dalam pertarungan ini juga, Infernape telah membuktikan dirinya sangat kuat kerana ia pernah dibuang oleh Paul disebabkan nampak lemah.

Infernape mempunyai beberapa gerakan ditambah baik seperti menggunakan FlameWheel dan Flamethrower serentak untuk menghasilkan libasan api yang boleh merebak dengan meluas. Ia juga pernah menggabungkan gerakan Dig serta Flare Blitz ketika bertarung dengan Paul di Lily of the Valley Conference, dimana serangan ini menyebabkan seluruh medan pertarungan menjadi panas dan menghasikan api yang meletup dari bawah tanah. Hasil dari gabungan gerakan ini telah membatalkan kesan Toxic Spike Drapion dan menewaskan Ninjask.
2.  Charizard

Hubungan Ash dan Charizard bermula agak sukar, tetapi selepas berjaya menewaskan Magmar milik Belmar, mereka kembali menjadi pasangan yang serasi. Charizard sentiasa bertarung dengan lawan lebih kuat seperti Pokemon lagenda Entei, Articuno dan Mewtwo. Sebahagian besar peratusan kekalahan Charizard adalah disebabkan ia tidak mahu menurut arahan Ash ketika bertarung walaupun mempunyai kelebihan dari stats. Kini Charizard sudah boleh menggunakan sepenuh kekuatan dalam pertarungan dan mampu untuk menewaskan hampir semua Pokemon apabila mempunyai hubungan baik dengan Ash.
Mengikut rekod, Charizard pernah tewas pada Blaziken milik Harrison kerana kelebihan udaranya tidak berkesan dengan kekuatan dan kemampuan Blaziken. Charizard menyerang menggunakan Seismic Toss dan menghasilkan Flamethrower yang sama kuat dengan Blaziken ketika bertarung. Hasil dari itu, kedua-dua Pokemon telah jatuh, tetapi Blaziken dapat bangun dan menyebabkan Ash tewas dalam perlawanan. Namun, hasil dari serangan Charizard telah menyebabkan Blaziken mengalami cedera parah dan Harrison terpaksa menarik diri dari perlawanan seterusnya.

Di samping itu, Charizard telah memperoleh banyak kemenangan hasil dari pertarungan dengan lawan yang hebat seperti menewaskan separuh daripada keseluruhan pasukan Gary Oak. Ia telah menewaskan Scizor, Golem dan Blastoise walaupun berhadapan dengan Type kelemahannya dan menjadikan itu sebagai kemenangan pertama antara Ash dan Gary Oak.
1. Greninja

Walaupun Greninja tidak memiliki Mega Evolution, tetapi ia mampu mencapai tahap terkuatnya dengan menjalinkan hubungan dengan Ash. Form yang ini dikenali sebagai Ash-Greninja, dimana mereka berdua akan bergabung dan mempunyai kekuatan sama kuat dengan Pokemon Mega Evolution. Greninja terbukti sebagai Pokemon terkuat Ash berbanding yang lain hasil dari kekuatan gabungan form mereka dan kepantasannya.
Selain itu, Greninja boleh dikira sebagai Pokemon yang bijak dalam pertarungan kerana ia boleh menambah baik sesuatu pergerakan. Contohnya seperti menggabungkan gerakan Water Shuriken dengan Double Team untuk menghasilkan saiz Water Shuriken tiga kali ganda besar yang menyebabkan kesan damage hebat pada musuh. Ia juga pernah menggunakan gerakan Cut untuk meluncur di ais dan mengelak serangan Ice Punch semasa bertarung dengan Mega Abomasnow milik Wulfric, iaitu ketua Gym Snowbelle.

Antara gerakan hebat Greninja adalah Water Pulse yang boleh menyebabkan damage dan kesan Confusion pada pihak lawan, serta Double Team dimana ia akan bergerak dengan laju sehingga menghasilkan salinan ilusi untuk mengelirukan musuh. Ketika menjadi Ash-Greninja pula, Water Shuriken dan Aeriel Ace adalah gerakan utama yang selalu digunakan untuk bertarung kerana Ash boleh bertahan dari pengsan apabila berlawan di form ini.
Apa pendapat anda mengenai kehebatan ahli pasukan yang dimiliki oleh Ash ini? Anda juga boleh membaca penulisan kami mengenai kenapa Pikachu tidak mahu berevolusi. Bagi mereka yang ingin membaca segala liputan kami berkaitan Pokemon, anda boleh tekan sahaja pada pautan yang tersedia.
Jangan lupa untuk ikuti kami di TikTok!
  @gamersantaimy
Tags: ash ketchumpokemonPokemon paling kuat


Dr. Stone Season 3 akan datang pada 2023! Anime special juga akan dilepaskan 2022!

Jump Festa 2022 baru sahaja mengumumkan bahawa Dr. Stone Season 3 akan ditayangkan pada 2023! Ia merupakan adaptasi daripada manga Dr. Stone yang dihasilkan oleh Boichi dan Riichirou Inagaki.

Selain daripada itu, Dr. Stone juga akan mnedapat anime khas bertajuk Dr. Stone Ryusui yang akan ditayangkan pada musim panas 2022. Anime khas itu akan berlaku selepas musim kedua Dr.Stone: Stone Wars. Ia juga akan tertumpu pada Ryusui yang akan dilakonkan oleh Ryota Suzuki. Berikut adalah trailer untuk anime tersebut:

Sesiapa yang tidak tahu apa itu Dr. Stone, ia merupakan manga yang diterbitkan pada tahun 2017 oleh penulis, Riichiro Inagaki dan artis Boichi. Sehingga kini, manga itu telah mengeluarkan 22 jilid manga dan mempunyai lebih dari 10 juta salinan yang diedarkan. Animenya juga dimulakan pada bulan Julai 2019 dengan bantuan dari TMS Entertainment. Musim ketiga untuk anime Dr. Stone juga sedang dalam pembikinan. Anda boleh membaca siri ini secara percuma di MangaPlus. Berikut adalah sinopsis untuk siri Dr. Stone:
Suatu hari yang ditakdirkan, seluruh manusia telah berubah menjadi batu. Bertahun-tahun kemudian, Taiju telah membebaskan dirinya dari terus membatu dan mendapati dirinya dikelilingi oleh patung-patung batu. Situasinya kelihatan suram sehinggalah dia berjumpa dengan rakannya yang sukakan sains, Senku! Bersama-sama, mereka merancang untuk memulihkan kembali kehidupan mereka dengan kuasa sains!
Jika anda ingin membaca liputan lanjut mengenai manga dan anime, anda boleh klik di sini.
Jangan lupa untuk ikuti kami di TikTok!
  @gamersantaimy
Tags: Dr Stoneseason 3


Destiny 2: Warmind DLC, Tarikh Pelancaran, Masa, Dan Pre-Loading

Nampaknya Bungie semakin hampir dah nak lancarkan Warmind DLC untuk Destiny 2. Ianya merupakan DLC kedua dan dikatakan DLC kali ini akan menukar gameplay Destiny 2. Betul ke? Dan ianya merupakan cubaan Bungie untuk tarik balik pemain Destiny 2 yang sudah meninggalkan game ini. Kali ini, aku nak share sedikit info tentang apa yang ada dalam DLC Warmind kali ini. Jom.

Tarikh Pelancaran Warmind
Dilancarkan pada hari ini, 8 Mei. Dilancarkan bersama dengan update 1.2.0. Tetapi hanya kepada mereka yang sudah membeli expansion Warmind DLC, ataupun yang sudah ada Expansion Pass.

Waktu Untuk Server Go Live

11 AM PT
2 AM ET
7 PM BST
5 AM AET ( Mei 9 )

Waktu Pre-Loading

7 AM PT
10 AM ET
3 PM BST
1 AM AET ( 9 Mei )

Escalation Protocol
Escalation Protocol merupakan mode baru dalam Destiny 2, Ianya merupakan Horde Mode-Style. Akan dibuka pada akhir Warmind nanti. Korang kena habiskan dulu campaign Warmind.
Spire of Stars
Spire of Stars pulak merupakan raid lair yang baru. Merupakan raid lair yang terakhir yang ditambah di Leviathan, dan penambahan kepada scenario baru, boss dan juga gear.

Jangan lupa untuk ikuti kami di TikTok!
  @gamersantaimy
Tags: BungieDestiny 2DLCWarmind


PGL dan Eliphant dilantik sebagai rakan kongsi rasmi untuk Riot Games Southeast Asia 2021 Esports & Pertandingan League of Legends: Wild Rift!

Hari ini Eliphant dan PGL mengumumkan pelantikan mereka sebagai esports Riot Games Southeast Asia 2021 dan rancangan kolaborasi League of Legends: Wild Rift, sebuah MOBA 5v5 mudah alih yang memulakan ujian beta terbuka serantau di seluruh Asia Tenggara pada bulan Oktober tahun ini.

Wild Rift Esports di Singapura akan bermula dengan beberapa acara kompetitif kecil dari Januari hingga Mac untuk penonton melihat bakat dan kehebatan pasukan baru di rantau ini. Pada bulan April, ini akan berubah menjadi lapan kejohanan di lokasi-lokasi khusus, di mana pasukan akan bertanding untuk merebut gelaran juara tempatan. Setelah juara tempatan dinobatkan, mereka akan bersaing dengan juara tempatan yang lain di peringkat Asia Tenggara.

Esports di kolej tempatan akan memberi tumpuan untuk bekerjasama dengan institusi pendidikan dan universiti di Singapura untuk memberi peluang kepada pelajar untuk mengalami persekitaran yang kompetitif.
Eliphant dan PGL telah bekerjasama dalam sejumlah projek sejak 2018, dan kolaborasi ini di Wild Rift Esports pada tahun 2021 menandakan kedua-dua syarikat ini mengintegrasikan sumber mereka sebagai penganjur bersama, yang membolehkan mereka mengesan pengembangan operasi esports ke rantau Asia.

“Kami gembira dapat menjadi sebahagian daripada program esports yang paling menarik dan bercita-cita tinggi di rantau ini. Kami dapat melihat potensi besar League of Legends: Wild Rift dan bersedia menggunakan pengalaman kami untuk memberikan produk terkemuka, seperti yang biasa kita lakukan.” kata Silviu Stroie, Ketua Pegawai Eksekutif PGL.
“Kami gembira dapat membina komuniti Wild Rift di Singapura dan merasa terhormat menjadi pelopor esport Wild Rift di rantau Asia Tenggara. Kerjasama kami dengan PGL akan membolehkan kami membuat pengalaman permainan yang berfokus kepada komuniti untuk semua menikmati.” kata Koh Yung Tek, Pengarah Perkongsian Strategik di Eliphant.
Jangan lupa untuk ikuti kami di TikTok!
  @gamersantaimy
Tags: EliphantLeague of Legends: Wild RiftPGLRiot Games Southeast Asia 2021


[SGF 2021] METAL SLUG TACTICS kembali membawa lagenda siri SNK!

Hari ini, semasa siaran langsung World Premiere Summer Game Fest Kickoff Live, Dotemu dan SNK secara rasmi telah mendedahkan siri Metal Slug terbaru iaitu Metal Slug Tactics!

Permainan ini sama seperti yang diharapkan kerana ia merupakan permainan strategi taktik berasaskan grid Metal Slug. Selain itu, ia dibuat dengan seni piksel yang awesome, tentunya merupakan bonus untuk siri permainan ini.

Metal Slug Tactics belum mempunyai tarikh pelepasan dan akan datang ke PC melalui Steam dimana mereka telah membuka untuk Wishlist.
Metal Slug Tactics menyatukan kembali Marco, Eri, Fio, dan Tarma ketika mereka memimpin Peregrine Falcon Squad ke medan perang baru melalui pertempuran yang dinamis dan strategik. Pemain menggunakan persenjataan METAL SLUG klasik, memanfaatkan skill trees, perks, dan sistem adrenalin yang sangat menyerang untuk mengalahkan dan merobohkan kumpulan penjahat khas siri ini.

Dipasangkan dengan seni piksel cantik dan animasi lancar yang setia menyalurkan estetika abadi siri ini, Metal Slug Tactics adalah lanjutan semula jadi visual yang disukai METAL SLUG.
Pertempuran yang dipanaskan setiap misi digerakkan melalui muzik asli oleh Tee Lopes (Sonic Mania, League of Legends, Teenage Mutant Ninja Turtles: Shredder’s Revenge, dan Streets of Rage 4 Mr. X Nightmare DLC di antara tajuk-tajuk lain). Metal Slug Tactics adalah penghormatan terhormat kepada klasik sepanjang masa dan cara baru yang imajinatif untuk meraikan siri terkenal. Muzik oleh Tee Lopes”
Penceritaan

Donald Morden kembali! Setelah sekian lama disembunyikan di negara yang bertentangan dengan Pemerintah Dunia, dia dengan sabar melakukan coup d’etat dan akhirnya siap membalas dendam terhadap Dunia dengan tentera yang dikumpulkannya selama bertahun-tahun.
The Peregrine Falcons harus melakukan segala daya untuk membuatnya melalui garis musuh dan menjatuhkan Morden sebelum kita masuk ke dalam perang!

Antara ciri-ciri permainan
● Jelajah RPG taktikal pertama siri METAL SLUG
● Alami permainan semula yang besar dengan susun atur misi yang dihasilkan secara prosedur
● Nikmati grafik seni piksel yang menakjubkan sehubungan dengan siri ini
● Hadapi mekanik mati dan cuba semula bersama pasukan anda
● Mencabar bos ikonik dari siri METAL SLUG
● Pilih antara saudara-saudara ikonik untuk membentuk pasukan yang sempurna
● Cari kombo terbaik untuk mengalahkan musuh anda dalam pertempuran epik

Jadi jangan lupa untuk baca semua liputan mengenai Summer Game Fest 2021 di sini!
Jangan lupa untuk ikuti kami di TikTok!
  @gamersantaimy
Tags: Metal Slug TacticsSGF 2021Summer Game FestSummer Game Fest 2021World Premiere


Black Clover – Harapan kini makin pudar, Yuno dan Lucius umum perang!

Pada bab yang lepas, tidak banyak perkara penting yang berlaku kecuali Asta dibunuh oleh Sister Lily di depan masa Noelle, Mimoso dan Nero. Dalam bab terbaru manga Black Clover, kita dapat melihat yang Yuno dan Lucius mengumumkan perang dan banyak lagi perkara yang berlaku didalamnya.

Amaran: Berikut mengandungi spoiler untuk Black Clover bab 336 “The Final Enemy”

 Sumber: Shuieisha
Perbincangan diantara Magic Knight
 Sumber: Shuieisha
Bab kali ini dimulakan dengan perbincangan sesama Magic Knight di mana Noelle, Mimosa dan Nero memberi laporan apa yang telah berlaku sebelum Lucius menghilangkan diri. Laporan yang diberikan oleh mereka bertiga nampaknya mengatakan yang Asta telah mati atau telah dipindahkan jauh dari Clover Kingdom.
 Sumber: Shuieisha
Dengan keadaan yang begitu serius, Rill masih cuba bermain-bermain dengan laporan yang diberi, namun dihalang oleh Charlotte. Lalu, perbincangan diteruskan lagi dengan Magic Knight Black Bull, Yami Sukihero memanggil Nacht untuk memastikan Asta masih hidup. Hal ini kerana, Nacht adalah seorang yang mempunyai Shadow Magic dan secara tidak langsung, dia boleh bergerak dengan menggunakan semua bayang-bayang sesiapa sahaja.
 Sumber: Shuieisha
Malangnya pada waktu itu, dia tidak dapat bergerak ke bayang-bayang Asta. Ini bermakna dia berada di dimensi lain atau benua dan kawasan yang sangat jauh atau dia telah mati.
Lucius ialah musuh utama
 Sumber: Shuieisha
Selepas perbincangan tentang Asta, ia masih diteruskan dengan kekuatan Lucius pula di mana Jack the Ripper sedar yang Wizard King mempunyai dua personaliti dalam satu badan seperti yang berlaku dalam arc “Elf Reincarnation.”
Disambung pula dengan Nozel yang mengatakan Lucius merupakan adik beradik kepada Dark Triad dan dia telah mengawal kesemua Devil di Underworld. Ini bermaksud kuasa yang dia ada sekarang adalah lebih kuat berbanding Dark Triad.
 Sumber: Shuieisha
Tambah pula dengan kuasa Lucifero dan “time magic” yang dia ada, memang kita tidak boleh buat apa, ditambah Rill. Namun, kenyataan itu tidak disangkal oleh Fuegeleon dengan mengatakan Lucius boleh gunakan “Time Spell” yang sangat besar.
Bukan setakat itu sahaja, dengan magic Lucius iaitu Soul Magic dan besar kemungkinan dia juga menguasai kawalan minda. Lalu, dia menghabiskan masa dengan mengawal kuasa yang lebih kuat berbanding Devil.
Perlawanan Spade Kingdom
 Sumber: Shuieisha
Selain daripada membincangkan tentang Asta dan Lucius, Yuno pula menceritakan apa yang berlaku semasa dia berada di Spade Kingdom. Yuno mengatakan yang dia telah berjumpa dengan Supreme Devil yang hanya duduk melihat pertarungan sekumpulan “Higher Devil” di Spade Kingdom.
Dengan perkara itu berlaku, Yuno beranggapan yang Lucius telah mengarahkan perkara tersebut dan besar kemungkinan pintu diantara dunia dan Underworld telah dibuka.
Flashback selepas naik pangkat
 Sumber: Shuieisha
Tidak lupa juga flashback yang melihat Asta sangat gembira dengan kenaikan pangkatnya dan “rival-nya”, Yuno yang naik lebih tinggi daripadanya. Walaupun begitu, Asta tetap mengatakan Tahniah kepada Yuno dan bersumpah untuk mengejar dan melepasi Yuno.
Tetapi bagi Yuno adalah sebaliknya dan beranggapan Asta yang selalu berada di hadapan.
Laporan Adrammelech
 Sumber: Shuieisha
Adrammelech kembali ke pangkalan Lucius yang masih tidak didedahkan tempatnya dan mulakan laporannya. Dia langsung tidak percaya yang manusia itu telah “level up” dengan sangat banyak sepanjang satu tahun dan beberapa bulan. Manusia itu adalah Yuno di mana dia telah mengalahkan “high-level devil” dengan sangat cepat.
 Sumber: Shuieisha
Lucius sambung dengan mengatakan yang diantara sepuluh ribu masa depan yang dia lihat, cuma ada satu sahaja Clover Kingdom mempunyai kelebihan dan kunci tersebut adalah seorang yang mempunyai dua grimoire. Satu daripada Spade Kingdom dan satu lagi adalah Four-Leaf Clover. Seorang itu juga telah dipilih oleh anak kepada ketua Elf dan merupakan pewaris kepada takhta kepada Spade Kingdom.
 Sumber: Shuieisha
Dan orang itu adalah Yuno Grinberryall. Lucius dengan tanpa segan silu mengatakan yang dia akan musnahkan Yuno demi keamanan dunia. Dalam masa yang sama, Yuno juga mengatakan yang dia akan membunuh Lucius dan menjadi Wizard King.
Asta berada di Syurga
Sumber: Shuieisha
Bab ini berakhir dengan Asta dilihat terbaring di tepi pantai yang sangat luas dan langsung tidak membuat sebarang pergerakan. Namun, ia masih mempunyai sinar untuk teruskan hidup apabila seseorang telah menjumpainya Asta dan besar kemungkinan mengenali siapa Asta.

Selepas bab ini dikeluarkan, ramai peminat telah membuat teori di mana Asta kini berada di sebuah negara Hino dan merupakan tempat asalnya Magic Knight Black Bull, Yami. Tambah pula, orang yang menjumpai badan Asta berpakaian seperti Kimono, memang ramai peminat yang menjangkakan perkara tersebut.
Peminat pun mengeluarkan teori lagi dengan mengatakan yang Asta akan mempelajari lebih banyak tentang pedang Katana dan Ki di mana ia akan tertumpu kepada masa reaksi Asta. Hal ini kerana, semasa perlawanan antara Asta dan Lucius, dia kelihatan seperti tidak laju untuk mengesan pergerakan dan secara tidak langsung ia berkaitan dengan Ki.

Apa pendapat korang tentang bab terbaru Black Clover di mana kita dapat lihat Asta tidak mati tetapi ia berada jauh daripada Clover Kingdom serta Yuno dan Lucius umum perang? Kongsikan pendapat anda di ruangan komen. Jika berminat dengan artikel lain berkenaan Black Clover, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Black CloverBlack Clover 336


Ubisoft umumkan filem terbaru mereka mengenai Pengulas Game yang Malang dalam Bercinta!

Sebagai tambahan dalm francais TV dan Filem, divisi “Ubisoft’s Film and Television” mengumumkan filem terbaru mereka dengan idea skrip asal mereka sendiri. Penulis skrip Annabel Seymour telah menutup perjanjian skrip untuk sebuah filem mengenai pengulas game yang “malang/ tidak bernasib baik” dalam bercinta, jadi dia menunjukkan kehidupan bercintanya seperti permainan video.

Annabel Seymour
Seymour mengambil bahagian dalam Ubisoft’s 2020 Women’s Film & Television Fellowship dan mengembangkan skripnya. Masih awal untuk filem ini, yang disebut Replay, kerana Seymour telah menjual skripnya tetapi sepertinya belum menemukan studio atau bakat yang sesuai untuk filem ini.

“Annabel adalah seorang yang paling lucu pernah saya temui. Kami menyukai cara dia mengahwini genre komedi romantis dengan peraturan, pengulangan, dan kemenangan dunia permainan di Replay, dan tidak sabar untuk menyelami filem asal Ubisoft lain yang menyeronokkan, “kata bos filem Ubisoft, Margaret Boykin dalam satu kenyataan.”
Seymour berkata, Replay akan menjadi sebuah “komedi yang beremosi dan berkaitan dengan emosi yang dapat bergema dengan gamer dan bukan gamer”. Mereka yang terpilih untuk Fellowship menerima program Fellowship berbayar enam bulan tanpa eksklusif di mana mereka mendapat akses ke IP Ubisoft untuk idea filem dan TV, sementara mereka juga dapat mengemukakan idea-idea asli seperti yang dilakukan Seymour. Untuk edisi baru persekutuan pada tahun 2021, sesiapa sahaja di AS yang berumur 18 tahun ke atas boleh mendaftar, dan mereka tidak perlu mempunyai pengurusan bakat. Mereka yang memohon persekutuan tidak boleh mempunyai projek filem dalam pembangunan di studio besar atau kredit yang dihasilkan. Fellowship TV, sementara itu, membolehkan pemohon mendapat kredit penulis.

Pemohon yang berjaya juga akan mendapat bantuan untuk urusan undang-undang, penganggaran, dan pemasaran, sementara mereka juga mendapat kesempatan untuk menghadiri ruangan penulis dan pertemuan pengembangan.
Projek pertama yang keluar dari persekutuan wanita di Ubisoft adalah karya penulis Mishna Wolff Werewolves Within, yang merupakan komedi seram yang dibintangi oleh Sam Richardson (Veep) dan Milana Vayntrub, jurucakap yang dilihat di banyak iklan AT&T. Ia dilancarkan pada 25 Jun di pawagam dan di platform digital dari filem IFC.
Beberapa karya Ubisoft Film & Television yang pernah dikeluarkan sebelum ini termasuk filem Assassin’s Creed yang dibintangi oleh Michael Fassbender dan rancangan TV Rabbids di Netflix. Syarikat ini juga mempunyai perjanjian untuk membuat filem berdasarkan The Division untuk Netflix, siri live-action Assassin’s Creed juga untuk Netflix, dan filem Beyond Good & Evil untuk Netflix juga. Di luar tawaran Netflix, Ubisoft Film & Television sedang mengusahakan rancangan TV permainan video Mythic Quest untuk Apple TV dan filem Just Dance untuk Sony’s Screen Gems.
Ubisoft juga sedang mengembangkan filem berdasarkan warga emas yang menyertai dunia eSports; ini diilhamkan oleh bekas editor GameSpot Laura Parker 2019 Wall Street Journal, “The Next Generation of Competitive Gamers Is … Over 60?” Mesti lawak lah kalau cerita ini diterbitkan nanti. Ada lawak romantis sambil ber-gaming kat situ nanti kan!
Sumber: Businesswire
Jangan lupa untuk ikuti kami di TikTok!
  @gamersantaimy
Tags: Annabel SeymourReplayUbisoft's 2020 Women's Film & Television FellowshipUbisoft's Film and Television


Baru tahu Gran Turismo 4 (PS2) ada cheat, penemuan selepas 20 tahun!

Asalnya dilancarkan pada tahun 2004, Gran Turismo 4 mewakili perubahan yang positif pada genre ‘lumba’ pada zaman awal 20-an dan sering dianggap sebagai salah satu game paling bagus dalam francais. Hanya boleh dimainkan di PS2, ia menjadi amat popular dan dipuji oleh semua gamer di seluruh dunia. Namun, selepas 20 tahun, kita baru sahaja dapat tahu bahawa Polyphony Digital sebenarnya menyediakan cheat code untuk Gran Turismo 4.

Menurut @Nenkaai di Twitter -yang pakar dalam penyelidikan Gran Turismo dan modifikasi game- dia membuktikan bahawa GT4 mempunyai cheat selama ini, cuma tiada siapa yang tahu tentangnya. Nak mengakses cheat ini pun tidak mudah kerana pemain perlu menghabiskan 365 hari in-game (bukan hari dalam dunia sebenar) untuk membuka syarat ‘aktifkan cheat’.

Supaya anda tidak ditipu, @Nenkaai memuat video di Twitter yang menunjukkan cheat apa yang  yang boleh digunakan oleh pemain. Cheat ini termasuk 10 juta Credit, lulus semua License, lulus ujian License dengan rating Gold Emas, dan rating Gold di mana-mana Event Course.

So many years and this game still holds surprises, GT4 does actually have cheat codes👀👇 pic.twitter.com/toyyIHIJKW— Nenkai (@Nenkaai) March 25, 2023

Untuk menggunakan cheat ini, anda perlu menekan beberapa butang tertentu mengikut urutan pada controller PS2; di menu tertentu seperti GT Mode, License dan Event Course bergantung kepada cheat yang saya sebutkan tadi. Caranya pun sangat dan sama seperti cara anda memakai cheat GTA semasa zaman PS2 – jadi ramai pemain pasti terbiasa.

Berikut adalah senarai cheat:
10,000,000 Credit (Menu GT mode): Select, Kiri, Kanan, Kanan, Bawah, Atas, Atas, Kiri, Bawah, Atas, Kanan, Kiri, Bawah, L1, R1, SelectLulus mana-mana License (Menu License Selection): Select, R1, Select, R1, Select, L2, L2, R2, R2, L1, Select, L1, SelectRating Gold di mana-mana ujian License (Menu License Test Selection): Select, Select, R1, R2, L2, L2, Select, L1, R1, Select, R2, L1, SelectRating gold di mana-mana event (Menu Event Course Selection): Select, L1, Atas, Atas, Select, R1, Bawah, Bawah, Select, L2, Select, R2, Select

Memandangkan cheat ini hanya akan berfungsi sebaik sahaja pemain menghabiskan 365 hari in-game, saya yakin ini adalah sebab utama mengapa ramai tidak tahu tentang cheat Gran Turismo 4.
Buat mereka yang berminat, Gran Turismo 4 tersedia secara eksklusif pada PS2 tetapi korang boleh mencuba emulator untuk bermain game ini.
Jangan lupa untuk ikuti kami di TikTok!
  @gamersantaimy
Tags: cheatGran Turismo 4ps2


Komik Lawak Kampus rasmi akan diadaptasikan kepada siri anime!

Anda mesti pernah baca komik Lawak Kampus terbitan Gempak Starz kan? Memang itu antara komik kegemaran saya dan saya tahu ramai yang membaca sehingga sekarang. Hari ini saya datang dengan berita baik kerana studio Lil Critter Workshop telah memperoleh hak untuk menghasilkan siri Lawak Kampus menjadi siri animasi!

We are incredibly honoured to be chosen by GEMPAK STARZ to develop the hit comic series ‘Lawak Kampus’ into an animated…

Posted by Lil Critter Workshop on Monday, January 25, 2021

Bagi mereka yang tidak tahu, Lawak Kampus merupakan karya daripada Keith dan Zelo tetapi selepas Zelo meninggalkan Kumpulan Art Square pada Disember 2003, Keith meneruskan karya Lawak Kampus secara berseorangan. Ia mengisahkan gelagat tiga sahabat dan rakan sekolah mereka semasa di alam persekolahan menengah yang penuh dengan peristiwa pelik dan masalah-masalah unik. Dengan jumlah pembaca sehingga 150,000 di Malaysia sahaja, Lawak Kampus mempunyai 39 jilid novel grafik dalam bahasa Melayu dan kini diolah dalam pelbagai bahasa seperti bahasa Cina, bahasa Inggeris, dan bahasa Thai.

Anime Lawak Kampus dicipta khusus untuk kanak-kanak dan keluarga di wilayah Asia Pasifik, dan dihasilkan dalam episod-episod berdurasi sepuluh minit serta meneroka tema yang berkait dengan hubungan, dan penerimaan diri semasa zaman persekolahan.
“Kami di Kadokawa Gempak Starz sangat menantikan produksi ‘Lawak Kampus.’ Kami percaya sepenuhnya pada para kreatif di Lil Critter Workshop ketika mengubah komik legenda kami untuk penonton TV,” kata Chris Yew, CEO Kadokawa Gempak Starz.
Diasaskan di Malaysia, Lil Critter Workshop amat berpengalaman dalam industri dan telah menghasilkan lebih daripada 447 episod. Antara siri animasi mereka yang terkenal adalah Hogie The Globehopper, Outlaw Dark dan Buck+Buddy.

Memandangkan ramai di Malaysia yang suka menonton anime dan Lawak Kampus, siri anime Lawak Kampus pasti akan menarik perhatian penonton. Bukan hanya kanak-kanak, malah orang dewasa pun pasti akan menonton anime ini. Apa pendapat anda tentang adaptasi ni? Teruja tak untuk melihat karya Malaysia makin berkembang? Kongsikan pendapat anda di ruang komen sekarang!
Sumber – Lil Critter Workshop
Jangan lupa untuk ikuti kami di TikTok!
  @gamersantaimy
Tags: animeLawak KampusLil Critter WorkshopMalaysia


Fortnite mengusik peminat dengan kolaborasi menarik bersama Uniqlo!

Epic Games telah mendedahkan projek kerjasama yang seterusnya dengan Uniqlo, sebuah syarikat jenama pakaian yang dikenali dengan harga mereka yang sederhana dan reka bentuk yang bersih. Pengumuman ini datang daripada tweet pada hari Khamis, 25 Julai, sehari sebelum bermulanya Fortnite World Cup.

FORTNITE x @UniqloUSA…🔥 Coming soon. pic.twitter.com/CCPfaH7Tg7

— Fortnite (@FortniteGame) July 25, 2019

Epic tidak mahu mendedahkan setiap butiran mengenai kerjasama mereka bersama Uniqlo dan apa yang kita ada setakat ini, secara rasmi, adalah teaser melalui akaun utama Fortnite.
Oleh kerana Uniqlo adalah syarikat jenama pakaian, bentuk ‘kolaborasi’ yang paling jelas adalah dalam bentuk pakaian bertema Fortnite. Ini mungkin terdiri daripada baju dan hoodies sehingga baju sejuk dan banyak lagi! Ini adalah satu berita yang menarik kerana jenama ini mampu menarik khalayak ramai untuk membelinya.

Epic atau Uniqlo tidak mengeluarkan apa-apa kenyataan rasmi lagi mengenai ‘crossover’ ini. Kami menjangkakan harga dan web store untuk item-item akan hadir pada hari-hari yang akan datang. Epic Games juga boleh menggunakan Fortnite World Cup ebagai cara untuk mempromosikan venture baru ini dengan Uniqlo.
Sumber – Fortnite Intel
Jangan lupa untuk ikuti kami di TikTok!
  @gamersantaimy
Tags: Epic GamesFortnitefortnite world cupuniqlo


Interview bersama Su Ling Chan – Perasaan menjadi pelakon suara Malaysia dalam game, anime & kartun antarabangsa!

Selalunya dalam industri hiburan, ramai netizen mengenali pelakon dan penyanyi. Namun, ada seorang lagi penghibur yang mampu menghidupkan watak melalui persembahan mereka iaitu ‘pelakon suara’. Ramai netizen mungkin tidak begitu mengenali tugas atau tatacara kerja seorang pelakon suara, jadi kami menemu ramah Su Ling Chan, seorang pelakon suara berjaya di Malaysia.

Su Ling Chan
Buat mereka yang  tidak tahu, Su Ling Chan merupakan pelakon suara kelayakan SAG (Screen Actors Guild). Dibesarkan di Malaysia dan Amerika Syarikat, dia mempunyai dua loghat asli dan juga handal dalam tiga bahasa (Bahasa Inggeris, Melayu dan Kantonis). Sejak menjadi profesional pada tahun 2012, dia telah menyuarakan lebih 500 iklan, 100+ video korporat, beberapa siri animasi (BoBoiBoy, Bola Kampung), beberapa permainan video (No Straight Roads, Honkai Star Rail) dan juga buku audio.

Ingin tahu lebih lanjut tentang kisah hidup seorang pelakon suara di Malaysia? Teruskan membaca!
Bagaimanakah anda mendapatkan peranan Bailu? Adakah ia ditawarkan atau adakah anda menghadiri uji bakat? Adakah anda melakukan apa-apa perkara khusus untuk bersiap sedia bagi peranan itu?

Kredit: HoYoverse
Su Ling Chan: Kita mula dengan uji bakat. Saya rasa uji bakat ini, kira-kira dua tahun. Ramai orang tanya  “adakah mereka meminta untuk datang uji bakat, adakah ia ajaib?” dan saya ingin katakan tidak. Ia berlaku melalui langkah-langkah kecil.
Salah seorang pengarah pelakon (casting) ada menghantar uji bakat tetapi benar bahawa melakukan [latihan] bengkel dengannya dan networking serta beberapa kerja dengan studionya [yang membantu[ di mana saya membuat debut anime dengan Kageki Shoujo. Akhirnya, saya dapat uji bakat untuk Honkai Star Rail. Pada masa itu, ia mempunyai nama samaran dan tidak banyak karya seni jadi saya tidak tahu apa projek ini tetapi saya kata “Hah, ini nampak comel, mari kita uji bakat!”.
Kemudian saya menghantarnya [uji bakat] pada awal 2022 dan 8 bulan selepas itu, mendapat e-mel yang kata”Hello, ingat awak pernah uji bakat pada awal 2022? Anda berjaya dapat peranan, jadi sekarang boleh mula rekod”.
Jadi dalam cara yang berpusing, ia kerana saya bekerja untuk studio, membuat bengkel dengan mereka, pengarah pelakon sudah biasa dengan kerja saya dan kemudian dia menghantar saya uji bakat – dan itulah cara saya mendapat uji bakat dan begitulah saya dapat masuk Honkai Star Rail.
Satu perkara yang biasa kita dengar daripada pelakon suara ialah apabila mula-mula masuk merakam, mereka diberikan skrip tetapi tidak diberikan banyak konteks tentang watak itu. Adakah perkara itu berlaku dalam Honkai Star Rail?

Su Ling Chan: Hoyoverse memberi idea yang baik tentang watak itu dan tempat mereka dalam game tetapi disebabkan kebocoran, mereka mengurangkan jumlah imej yang dihantar dan menukar nama dan terma. Apabila melihat bahan, ia nampak seperti game mobile generik kerana mereka cuba menjadikannya anonim mungkin.
Apabila menghadiri sesi, anda tidak mempunyai banyak bahan untuk guna dan semuanya ada dalam helaian excel. Kadangkala, terdapat kira-kira 700 baris, dan mereka akan menghantarnya melalui e-mel  dua jam sebelum sesi. Segala-galanya tidak diduga.
Dalam senario seperti ini, pengarah sangat penting. Terdapat beberapa pengarah yang bekerja di Honkai Star Rail tetapi saya rasa dua pengarah utama ialah Phillip Bache dan Kal-El Bogdanove. Memang tugas pengarah untuk benar-benar memberikan konteks, untuk memahami apa yang berlaku kerana apabila anda membaca helaian Excel, anda mungkin fikir “saya tidak tahu apa yang berlaku, saya tidak tahu ini di mana”.
Mereka akan memberikan baris orang lain tetapi kadangkala mereka hanya memberi adegan khusus dalam konteks yang lebih luas dan anda mungkin tidak faham konteks itu.
Phil kata dia ingat setiap penyampaian baris mereka supaya boleh mengarahkan pelakon seterusnya tentang cara bertindak balas kepada pelakon sebelum. Kami semua membuat sesi solo, jadi kami tidak berlakon antara satu sama lain. Semuanya dirakam secara sendiri dengan pengarah, jadi penting bagi pengarah untuk mengingati watak sebelumnya dan cara mereka menyampaikan baris supaya boleh mengarahkan anda menyampaikan baris sendiri.
Dia juga seorang pengarah yang baik. Dia melakukan Genshin Impact pada mulanya sebelum mereka menariknya ke Honkai Star Rail. Dia melakukan Life is Strange dan pernah terlibat dalam beberapa lagi game AAA besar.
Jadi, melalui dialah yang anda boleh mendapatkan idea lebih baik tentang sikap watak itu?
Su Ling Chan: Ya. Dia akan menetapkan adegan. Dia akan memberikan konteks kepada apa yang berlaku dalam adegan, di mana ia berlaku dalam game, apa yang anda sepatutnya lakukan. Kerana, tidak seperti filem atau animasi, watak dalam game ada untuk membantu pemain, jadi anda perlu tahu apakah objektif peringkat itu untuk membantu membimbing pemain melalui misi.
 Adakah terdapat apa-apa ciri peribadi yang anda tambahkan dalam lakonan sebagai Bailu?
Su Ling Chan: Apabila melihat uji bakat, saya seperti “Aw, gadis ini sangat comel tetapi saya mahu memberinya sedikit kelainan”.
Saya akan mengambil watak yang saya suka dan cuba memasukkan sedikit unsur mereka ke dalam watak dan sedikit unsur diri sendiri ke dalam watak itu.
Saya mahu dia menjadi ganas – mereka menyifatkan dia sebagai seorang yang tua tetapi terperangkap dalam badan kanak-kanak. Adakah anda kenal Batman? Saya suka Batman jadi saya melakonkan Bailu berdasarkan Damian Wayne!
Daripada apa yang saya lihat dalam filem dan game,  Damian Wayne selalu nampak seperti anak nakal.

Kredit: DC
Su Ling Chan: Kan? *ketawa*. Saya tidak tahu bagaimana ia berlaku seperti itu tetapi dia (Damian Wayne) sentiasa bercakap dalam ayat penuh dan menggunakan perkataan pelik. Saya mengambil sikapnya dan memasukkannya ke dalam Bailu.
Jadi inspirasi saya ialah Damian Wayne dan inspirasi lain ialah kartun tempatan [Malaysia] yang dipanggil BoBoiBoy di mana saya menyuarakan Ying. Terdapat sedikit Ying di dalam Bailu kerana dia snarky (suka mengkritik atau mengejek secara tidak langsung atau sindiran).
Dia selalu marah kerana [dia rasa] semua orang sentiasa santai manakala dia seorang yang bersungguh-sungguh dalam geng BoBoiBoy. Jadi, saya mengambil sikap snarky Damian Wayne dan Ying lalu meletakkannya ke dalam Bailu.
Hoyoverse sedang meletup di Malaysia di mana mereka melakukan banyak acara besar. Untuk Genshin, mereka mempunyai acara ‘waypoint’, peraduan dan hadiah secara konsisten. Apakah perasaan sekarang dapat menjadi sebahagian daripada semua itu?

Kredit: HoYoverse
Su Ling Chan: Saya rasa ia belum sampai kepada saya lagi kerana [pada masa wawancara ini] game itu belum dilancarkan. Secara jujur, saya telah melakukan ini untuk masa yang sangat lama, secara kerap sejak 2008 tetapi iklan pertama saya adalah pada tahun 1999 ketika saya berumur 15 tahun.
Saya hanya mula menumpukan perhatian semasa dewasa dan cuba mengejarnya separuh sepenuh masa sejak 2008. Saya telah menceburi bidang tempatan seperti BoBoiBoy, Bola Kampung, Saladin, semua kartun ini yang telah ditonton oleh rakyat Malaysia semasa mereka membesar pada zaman milenium tetapi ia tidak pernah sebesar ini.
Saya masih menyesuaikan diri kerana baru-baru ini Streamily menghubungi saya untuk mendapatkan tandatangan daripada pelakon. Saya terpaksa menugaskan artis untuk membuat karya seni Bailu supaya saya boleh menandatangani sesuatu. Jadi, saya teruja tetapi rasanya anda perlu bertanya soalan ini setahun kemudian kerana ia masih belum sampai kepada saya. Kita lihat nanti.
Ia juga tidak pernah berlaku sebelum ini. Jika anda melihat jumlah pelakon suara Inggeris yang dijemput bukan sahaja ke Malaysia tetapi Asia Tenggara, ia sangat jarang. Malah, saya rasa pelakon suara Inggeris terakhir yang datang sebagai tetamu ke Malaysia ialah Lucio dari Overwatch untuk ekspo di Midvalley pada 10 tahun lalu, sekurang-kurangnya dari apa yang saya ingat.
Ia benar-benar tidak pernah berlaku sebelum ini. Saya tidak tahu bagaimana rantau akan bertindak balas atau sama ada mereka akan menjemput saya sebagai tetamu, jadi kita akan lihat. *ketawa*
Saya rasa keadaan mungkin berubah tetapi saya tidak tahu. Saya terbuka untuk melancong di sekitar rantau ini jika orang ingin menjemput saya dan saya berbesar hati untuk hadir sebagai tetamu anda.
Pernahkah anda bermain mana-mana game HoYoverse sebelum ini?

Su Ling Chan: Sejujurnya, saya cuba masuk ke Genshin Impact. Saya bermain di tablet tetapi sukar untuk bermain di tablet. Saya tidak tahu bagaimana orang bermain di mobile.
Saya peminat tegar game mobile tetapi tidak boleh bermain Genshin Impact [di mobile] kerana ia berasa seperti game konsol. Saya tidak tahu mengapa saya belum bermain di konsol. Saya mempunyai PS4, tetapi saya belum ada PS5 lagi kerana syarat saya adalah untuk suka sesebuah game eksklusif PS5 sebelum membeli PS5. Itu adalah matlamat yang baik untuk dimiliki.
Tetapi Honkai Star Rail akan dibawa ke PS5, jadi mungkin saya perlu makan kata-kata dan mendapatkan PS5.
Kembali kepada soalan asal. Saya tidak bermain Genshin tetapi saya bermain banyak game mobile lain. Saya bermain Cookie Run Kingdom, saya suka Path To Nowhere, Nikke agak mudah dan ceritanya sangat bagus untuk game jenis fanservice. Saya mula bermain Higan dan juga bermain Ragnarok Online.
Daripada yang saya senaraikan, saya berharap suatu hari nanti saya dapat menyertai barisan pelakon. Saya benar-benar ingin terlibat dengan Cookie Run Kingdom, dan sentiasa memberitahu ejen saya jika ada sebarang uji bakat, sila hantar kepada saya!
Path to Nowhere juga sangat bagus. Itu adalah game tower defense tetapi lebih cool, dengan watak yang menarik dan bagus.
Adakah anda akan cuba mendapatkan Bailu apabila Honkai Star Rail dilancarkan?
Su Ling Chan: Ya!! Saya akan cuba dapatkan Bailu! Saya percaya dia ada dalam standard banner, saya percaya dua banner pertama ialah Jing Yuan dan Seele, jadi saya akan cuba dapatkan mereka – mereka kawan saya. Saya sangat rapat dengan pelakon suara Seele, Molly Zang dan siapa sahaja yang tidak suka suara Jing Yuan, jadi saya juga akan cuba standard banner.
Anda mula bekerja dalam lakonan suara tempatan seperti BoBoiBoy dan No Straight Roads, dan kini telah beralih kepada lakonan suara di luar negara seperti Honkai Star Rail dan Funimation. Adakah ada sebarang perbezaan besar antara industri lakonan suara  tempatan Malaysia dan industri lakonan suara di luar negara?

Kredit: Animonsta Studios
Su Ling Chan: Ada banyak perbezaan tetapi terdapat juga banyak persamaan. Kita mulakan dengan perbezaan. Perbezaan utama adalah jenis kerja yang kami perolehi secara tempatan sebenarnya memiliki genre agak terhad.
Sebagai contoh; sepanjang kerjaya, saya telah melakukan banyak “kartun kanak-kanak” tetapi sepanjang wabak ini, terdapat banyak kelas dan bengkel serta jurulatih yang memutuskan untuk melakukan Zoom. Sebelum wabak, setiap kelas lakonan suara adalah secara berdepan dan oleh itu, saya tidak pernah dapat menyertainya. Saya tidak tinggal di Amerika tetapi saya benar-benar ingin mengikuti kelas itu. Setiap kali melawat Amerika Syarikat untuk bercuti, saya tidak pernah dapat menghadiri kelas dan hal-hal seperti itu.
Kerja yang kami dapat di sini bersifat sangat “sekolah” jadi kekuatan saya adalah suara kanak-kanak. Saya rasa itu adalah cara saya dapatkan Bailu walaupun tidak berbunyi seperti dia dalam kehidupan sebenar. Nada natural saya agak rendah tetapi bertahun-tahun membuat lakonan sekolah dan berbunyi seperti kanak-kanak membolehkan saya memperoleh kemahiran untuk menyuarakan Bailu. Itu satu perbezaan besar – kerja watak yang kami dapat di sini kebanyakannya kanak-kanak.
Saya rasa No Straight Roads adalah kali pertama saya menceburi kandungan dewasa muda tetapi  tidak begitu gaya serius seperti Last of Us. Ada beberapa game lain yang saya terlibat seperti Eximius Seize The Frontline yang merupakan percubaan pertama Malaysia ke dalam sesuatu yang lebih taktikal dan serius. Sudah pastinya, genre kerja semakin meningkat berbanding 5 tahun lalu yang hanya sekolah dan kanak-kanak! BoBoiBoy, Ejen Ali, Upin dan Ipin, Didi and Friends, macam-macam!
Kerja seperti ini memberi saya skil untuk benar-benar mahir dalam suara kanak-kanak, tetapi sekarang ironinya, saya bekerja dengan ramai jurulatih untuk menggunakan suara natural. Semoga suatu hari nanti saya boleh dapatkan peranan menggunakan suara ini. Mayday agak serupa dengan suara natural saya. Saya perlu berterima kasih kepada Haz [Wan Hazmer] kerana mengupah saya dengan suara natural, cuma nadanya tinggi sedikit. Tetapi ya, saya rasa itulah perbezaan yang besar.
Dari segi persamaan, dunia lakonan suara adalah dunia yang sangat sunyi. Sebagai pelakon, anda tidak berlakon dengan orang lain. Walaupun di luar negara, anda jarang ada orang di dalam bilik yang sama terutamanya jika ia jauh. Dalam kerjaya lakonan suara saya, hanya ada satu gig di mana kami berlakon secara ensemble, bersama pelakon lain iaitu No Straight Roads.
Saya, Steven [Bones] yang menyuarakan Zook dan penjahat, Uncle Ali yang bermain DJSS dan Priscilla Patrick yang menyuarakan Tatiana. Kami bertiga akan berlakon bersama dalam satu musim dan itu adalah kali pertama dan terakhir saya mempunyai pengalaman itu. Mungkin bukan yang terakhir tapi sangat jarang berlaku.
Di Amerika Syarikat, ini adalah hal serupa jadi ada perkara universal. Anda berdiam diri dan bersikap sangat profesional. Apabila pengarah memberitahu untuk melakukan sesuatu, anda melakukannya. Semua perkara ini serupa, tidak kira bahasa apa, dalam bahasa Inggeris atau pun Mandarin, etika kerja dan profesionalisme di booth adalah sama tidak kira di mana anda berada.
Wan Hazmer memuji anda kerana berpegang pada loghat sendiri dalam No Straight Roads, dan itu adalah sesuatu yang layak menerima banyak pujian. Memandangkan banyak perhatian diberikan kepada No Straight Roads, adakah anda pernah terfikir untuk menjadi salah satu pemangkin besar bagi loghat Malaysia di luar sana?

Kredit: Metronomik
Su Ling Chan: Ya, kerana sejujurnya, semasa memulakan No Straight Roads, saya berlakon dengan loghat Amerika yang sangat neutral dan standard kerana itulah yang anda buat dalam persembahan bahasa Inggeris. Itulah yang mereka minta, kecuali Ying. Ying lebih lokal, dalam cara yang hampir Manglish, jadi sangat menarik untuk berlakon Mayday kerana permintaannya ialah: “Saya mahu loghat Malaysia tetapi tidak mahu manglish.”
Ia mengambil banyak percubaan antara saya, Daim, dan pengarah untuk banyak sesi. Kami akhirnya memutuskan pada satu hasil yang sangat menarik dan bagus kerana tidak mahu dia terdengar sangat lokal sehingga orang luar negara akan kata: ‘ Saya tidak faham apa yang dia kata”.
Kami juga tidak mahu dia berbunyi Amerika sepenuhnya kerana itu akan mengalahkan tujuan game dan Zook mempunyai loghat yang sangat neutral.
Secara jujur, ia sangat sukar pada mulanya. Saya tidak biasa berlakon dalam loghat Malaysia. Seakan sukar untuk percaya kerana saya tidak pernah melakukannya sepanjang kerjaya lakonan suara ini. Tetapi kerana No Straight Roads, saya kini sangat selesa berlakon dengan loghat Malaysia. Saya rasa ramai bakat suara baharu, malah orang dari generasi saya, pun merasa ia sukar.
Saya perhatikan anda dan Michelle Tan [seorang lagi pelakon suara Malaysia] juga sangat lantang tentang berkongsi visi untuk menjadi pelakon suara dan kehidupan itu. Anda juga telah memulakan halaman Twitter dan server Discord baharu bernama MY SG Voice Actors Community. Bolehkah anda menjelaskan lebih lanjut tentang itu?

Su Ling Chan: Saya mahu memperkasakan generasi bakat suara Malaysia akan datang dan juga menerima warga Singapura. Server Discord kami ialah komuniti Malaysia dan Singapura kerana kami mempunyai budaya yang hampir sama dan mereka mahukan komuniti. Kami tiada hal! Selamat datang warga Singapura!
Kami mempunyai perpaduan dan tanpa komuniti, tanpa bimbingan, orang akan tersesat. Kami cuba untuk mendorong bakat, cuba mendapatkan orang ramai untuk membawa masuk kemahiran, membimbing mereka pada bila-bila masa yang boleh dan itulah yang kami lakukan setakat ini.
Kami menjemput beberapa rakan pelakon suara dari luar negara yang melakukan kerja jauh. Kami ada Vanille Velasquez yang merupakan Neon dalam Valorant. Dia adalah kawan baik saya dan kami mempunyai bakat lain seperti Amy Smith di Australia, Edwin Cheong juga dari Australia/New Zealand dan June Yoon yang berasal dari LA.
Kami menjemput mereka untuk ‘fireside chat’, dan menjemput orang ramai untuk membaca bagi meningkatkan kemahiran mereka. Kami mempunyai saluran sumber supaya orang yang ingin nasihat tentang lakonan suara boleh menyemaknya. Terdapat ruang soalan jika orang ingin bertanya apa-apa.
Saya sangat aktif di server, jadi cara terbaik untuk menghubungi saya ialah “Hei Su Ling, saya ada soalan”!
Kemungkinan besar, saya sangat gembira untuk menjawab. Semasa memulakan kerja jarak jauh pada tahun 2020 -apabila semuanya ditutup- saya mempunyai ramai kawan pelakon suara Amerika yang membantu saya dan membawa saya ke posisi hari ini. Tanpa bantuan mereka, saya memang tidak akan dapat peranan Bailu, apatah lagi uji bakat untuknya.
Saya terhutang budi kepada mereka dan mereka memberitahu saya untuk “membawa” ke hadapan. Jadi saya mahu memperkasakan generasi pelakon suara Malaysia yang akan datang.
Anda pernah membuat panel di Comic Fiesta tahun lepas. Bagaimana rasanya bekerja di konvensyen yang begitu besar. Adakah kehadiran semua orang sangat baik dan adakah anda melihat lebih ramai bakat tempatan datang ke konvensyen besar di rantau ini?

Su Ling Chan: Agak malang. Jumlah yang datang mungkin boleh jadi lebih baik. Ini adalah panel pertama untuk hari itu pada hari pertama dan ramai orang terlepas panel atau datang semasa penghujung panel. Barisan yang cuba masuk amat besar – ramai orang tidak menjangkakannya- ramai orang beratur pada pukul 9:00 kerana menyangka mereka boleh masuk ke panel tetapi akhirnya mereka tidak boleh masuk kerana terpaksa mengambil masa 2 jam setengah untuk masuk ke konvensyen.
Panel kami berlangsung pukul 11:00, jadi itu adalah masa yang sangat malang. Permulaan panel hanya kira-kira separuh bilik penuh tetapi pada ketika selesai panel, ada lebih ramai orang. Tetapi itu menjelang 10 minit terakhir.
Itu agak malang. Saya harap tahun ini, logistik akan bertambah lebih baik. Saya tidak kisah tentang penangguhan jika ia untuk keselamatan orang ramai tetapi langkah perlu diambil. Mungkin anda benarkan orang masuk lebih awal atau menangguhkan acara langsung kepada jam sekitar 12:00 atau 13:00. Saya fikir ada yang perlu diperbaiki dalam hal itu.
Ada banyak perbincangan mengenai pelakon suara AI. Beberapa kontrak malah bercakap tentang mahu menghasilkan persembahan pelakon suara secara digital. Adakah itu menyukarkan anda kerana tahu ini menjadi trend di kalangan netizen?

Su Ling Chan: Ini adalah pengakhiran lakonan suara! Bukan, ada beberapa perkara. Salah satunya ialah terdapat beberapa organisasi di Amerika Syarikat seperti SAG-Aftra, VA Guild di mana mereka memberitahu pelakon suara untuk menyemak melalui kenalan mereka dan menambah klausa pada kontrak yang tidak membenarkan pelanggan untuk gunakan suara mereka dalam latihan AI atau penjanaan AI.
Ada banyak perkara yang perlu diajar kerana ramai orang salah faham tentang AI dan tidak sedar bahawa AI ada di mana-mana. Apabila orang tahu Adobe melatih Photoshop dengan AI, semua orang seperti “errrr” sedangkan mereka telah melakukannya selama bertahun-tahun. Bagaimanakah Auto Healing Tool terhasil? Ia terhasil melalui pembelajaran mesin melalui AI. Terima kasih kepada AI, kami mempunyai semua kemudahan ini.
Satu, saya fikir pendidikan perlu dibuat dalam erti kata bahawa pelakon suara perlu memahami apa itu AI, apakah itu pembelajaran mesin, dan perbezaan antara keduanya. Pembelajaran mesin, sebagai contoh, teks-ke-ucapan semuanya dilatih oleh manusia sebenar supaya AI boleh menangkap dan memahami apa yang anda katakan. Itu satu aspek.
Bagaimanapun, apa yang ada pada masa hadapan ialah pelakon suara perlu menjadi lebih baik. Kami perlu benar-benar menumpukan pada kraf kami dan perlu benar-benar menumpukan pada lakonan dan membawa diri kami atau sebahagian daripada diri kami ke dalam penciptaan. Tentang AI, mereka tidak mencipta, mereka hanya meniru.
Ia akan menjadi sukar kerana mungkin terdapat banyak peranan NPC yang mungkin akan dihasilkan oleh AI, saya jangka itu yang akan berlaku, pastinya akan ada tolakan dengan kesatuan tetapi bagaimana pula dengan kakitangan bukan kesatuan.
Adakah mereka akan membawa masuk pelakon untuk peranan NPC, saya rasa watak utama atau watak-watak yang boleh dimainkan tidak akan terjejas oleh AI tetapi mungkin lima tahun kemudian saya akan makan kata-kata saya, saya tidak tahu. Tetapi saya fikir NPC pasti ada risiko dan bagi pelakon suara, terpulang kepada kita untuk benar-benar meningkatkan kemahiran kita dan membawa bakat yang AI tidak boleh…buat masa ini. Siapa tahu di mana hala tujunya dalam tempoh lima tahun.
Saya melihat artikel yang sangat menarik ini dari perspektif artis untuk mengenal pasti bagaimana jika sesuatu karya itu berasal daripada AI. Mereka berkata bahawa ia tentang menggunakan logik anda pada karya seni. Masalahnya, AI bukan manusia. Ia tidak pernah menjalani kehidupan manusia. Ia hanya boleh meniru tetapi ia tidak pernah mengalaminya sebelum ini.
Mereka menegaskan bahawa pewarnaan dan pencahayaan boleh dilakukan dengan baik tetapi apabila soal mereplikasi, dia menggunakan contoh yang sangat mudah untuk melukis busur. Dia menegaskan bahawa busur AI kelihatan tidak jelas tetapi jika anda meminta mana-mana kanak-kanak berumur 5 tahun untuk melukis busur, mereka akan melukis dua bulatan dan bulatan lebih kecil di tengah.
Setiap manusia di planet ini dapat melukis ini atau bintang kerana setiap manusia tahu  perkara ini. Ia logik kerana ia adalah pengalaman manusia, tetapi AI tidak mempunyai itu.
Jadi apabila saya melihat seni AI, saya perasan, oh ya, dia betul. AI tidak tahu rupa busur, mereka tidak tahu rupa bintang, dan mereka tidak tahu itu bintang. Mereka tidak mempunyai konsep peraturan, jadi semua busur mereka kelihatan lucu.
Lakonan suara adalah logik manusia yang merupakan sesuatu AI tidak boleh meniru, jadi saya rasa ia hanya membuatkan pelakon lebih baik. Mengusahakan kraf anda, letakkan intipati anda ke dalam watak, dan meletakkan pengalaman manusia anda ke dalam watak.
Anda menyebut tentang Guild sebelum ini. Anda sebahagian daripada Malaysian Voice Actors Guild, adakah itu serupa dengan Union?
Su Ling Chan: Perbezaan utama antara Union dan Guild ialah Union menggunakan pelakon dalam erti kata tertentu. Dalam cara cukai, anda bekerja untuk Union dan sebagai balasan, Union memberi penjagaan kesihatan serta pencen dan persaraan.
Apabila melakukan kerja Union di Amerika Syarikat dari perspektif teknikal, anda perlu mengisi sesuatu yang dipanggil W4 – yang bermaksud anda seorang pekerja – berbanding W9 yang merupakan kontrak. Perbezaan ini sangat penting kerana ini bermakna organisasi mengupah anda dan oleh itu, pelanggan yang mengupah pelakon Union perlu membayar pencen dan penjagaan kesihatan dan perkara lain-lain mengikut kadar mereka.
Guild pula hanyalah sekumpulan profesional bersama dan kami mempunyai beberapa faedah persaraan tetapi ia lebih kepada hal insurans. Kami memasukkan wang ke dalamnya, membayar yuran kepada Guild, dan ada beberapa hal lain. Pelanggan tidak membayar semua ini. Itulah perbezaan besar di Amerika Syarikat.
Adakah anda sebagai pelakon suara di SEA berminat untuk berkumpul dengan pelakon suara lain?

Su Ling Chan: Oh itu sukar. Saya rasa Guild adalah langkah yang baik buat masa ini. Mengapa kami mempunyai kadar seragam adalah kerana Guild Malaysia. Sebab kami dibayar tepat pada masanya adalah kerana Guild kami. Itulah sebab Guild diwujudkan di Malaysia supaya kami dibayar kadar standard kerana kami semua menyertai Guild pada kadar yang sama, jadi apabila pelanggan datang, saya memberitahu mereka “Ini adalah kadar saya , saya tidak boleh lebih rendah, saya ahli Voice Actors Guild dan saya boleh mendapat masalah jika lebih rendah.
Kebanyakan bakat suara terkemuka Malaysia berada dalam Guild kami: Ramona Rahman, Joana Bessi, Colin Chong, dan Steven Bones. Kami berpegang teguh, dalam erti kata yang ini kadar kami dan kami tidak akan turun lebih rendah.
Perkara kedua ialah apabila anda mempunyai studio yang tidak membayar tepat pada masanya. Kami mempunyai tempoh pembayaran 90 hari, Guild akan memerintahkan peraturan berhenti kerja yang mengatakan kami tidak bekerja untuk studio ini sehingga studio membayar. Saya sangat gembira dengan Guild kami kerana saya rasa mereka telah melakukan kerja yang sangat baik dalam mengejar studio bagi pihak kami.
Soalan terakhir, anda boleh memilih peranan ideal seperti satu watak atau siri yang anda benar-benar berusaha untuk berlakon satu hari, siapakah itu?
Su Ling Chan: Ok, saya ada matlamat jangka pendek dan saya ada matlamat jangka panjang. Saya peminat Mass Effect. Saya betul-betul memainkan trilogi asal 12 kali iaitu keseluruhan trilogi dari awal hingga akhir. Saya bermain kesemuanya – saya telah bermain melalui empat daripada lima kelas kecuali Solider kerana itu membosankan – saya bermain melalui semua jantina, dan saya juga bermain Andromeda dua kali walaupun ia bukan game yang sangat bagus.
Saya sangat suka Mass Effect dan ia benar-benar membuatkan saya jatuh cinta pada lakonan suara. Lakonan suara dalam game itu fenomenal hingga saya sanggup memberikan tangan dan kaki untuk berada di dunia Mass Effect dan juga mungkin dunia Dragon Age – walaupun saya tidak begitu tergila-gila dengan Dragon Age seperti Mass Effect – jadi itu matlamat jangka panjang saya.
Saya rasa matlamat jangka pendek saya ialah untuk berada dalam Path to Nowhere. Saya sangat menyukai game ini dan ketagih dengannya. Saya rasa ia game yang luar biasa, lakonan suaranya sangat bagus, ceritanya sangat bagus, karya seninya menakjubkan, dan gameplay sangat menyeronokkan. Maaf, saya berulang. Tetapi ya, saya benar-benar mahu masuk ke Path To Nowhere, jadi kita lihat nanti.

Su Ling Chan (tengah) bersama wakil temu ramah kami, Alex Daud Briggs (kiri) dan Sean Lim (kanan)
Kerjaya dalam lakonan suara sudah pasti adalah satu cabaran terutamanya di pasaran yang lebih kecil seperti Malaysia tetapi memandangkan adegan gaming sentiasa berkembang, ada banyak kemungkinan untuk mana-mana pelakon suara di seluruh dunia bagi menyerlah. Daripada Mayday dalam No Straight Roads hingga ke Bailu di Honkai Star Rail, Su Ling Chan berjaya menunjukkan bahawa anda boleh mencapai impian jika berusaha.
Saya ucapkan ribuan terima kasih kepada Su Ling Chan kerana sudi menjawab soalan kami dan berkongsi pengalamannya dalam industri lakonan suara. Jangan lupa untuk mengikuti halaman sosialnya jika mahu mengikuti perkembangan terkini!
Jangan lupa untuk ikuti kami di TikTok!
  @gamersantaimy
Tags: animeEksklusifinterviewkartunpelakon suaraSu Ling Chan


5 Kumpulan PUBG Mobile ini sekali lagi mewakili Malaysia berentap di PMCO SEA FALL SPLIT 2019 bermula hari ini!

Siapa disini yang mengikuti perjalanan esports permainan terkenal untuk mobile iaitu PUBG Mobile? Masih ingat lagi PMNC 2019 yang berlansung Julai lalu dan menyaksikan Victorious In Play (ViP Squad) sebagai pemenang? Dan masih ingat lagi Team Secret yang menjadi wakil Malaysia yang melayakan diri ke Final PMCO SEA SPLIT di Berlin Julai lalu? Iya sekali lagi kesemua wakil-wakil ini yang termasuk Victorious In Play (ViP Squad), Team Secret, Yoodo Gank, AROV Esports dan Bapak Ah Esports (dahulu Jr Talent) akan mewakili Malaysia bagi kejohanan PUBG Mobile Club Open – Fall Split: SEA League 2019 (PMCO SEA Fall Split 2019) yang akan bermula dari hari ini jam 3 petang di Shanghai, China!

Beberapa ahli dalam pasukan yang mewakili Malaysia telah berubah termasuk Bapak Ah Esports yang dahulunya mereka ahli Jr Talent. Jadi jom lihat siapa yang mewakili pasukan-pasukan Malaysia kali ini.

Victorious In Play (ViP Squad) – Yakuza, Jumper, BenV dan Hyqul; Team Secret – BiuBiu, Alex, Stewart9k dan SinB; AROV Esports – Boyka, 火Jenny, Putra dan Smokey; Bapak Ah Esports – Trixnity, Bard, Azfar, Ngah dan Erynn; Juga Yoodo Gank yang dijemput terus wakil Malaysia yang diwakili- ManParang, iShotz, Zully dan Geek.
Sumber: FB Pubg Mobile MY
Kelima-lima pasukan Malaysia ini akan menentang 5 lagi buat negara dalam kejohanan ini iaitu Thailand – Illuminate, Snow Lynx, MEGA Coqueror, RRQ Athena dan Purple Mood Esports; Indonesia – Bigetron, Evos Esports, RYU, Boom ID dan Baclog Esports; Vietnam – BOX Gaming, Friends Forever Gaming, Freking Zoo, ReaperKiller Esports dan Super Star; Pasukan kawasan Wildcard : Filipina– Team Amplfy, Crucial Gaming; Kemboja– Orange Esports.CG, Team X-Force.

1 of  24

-
+

Format permainan, jadual dan pemilihan bagi PMCO kali ini tidak banyak berbeza dari yang sebelumnya. PMCO SEA Fall Spit ini bermula dari 17 September sehingga 13 Oktober 2019 akan menyaksikan 4 minggu perlawanan dimana kesemua 24 pasukan diasingkan kepada 3 kelompok (groups) dan setiap pasukan akan bermain 20 perlawanan PUBG Mobile untuk seminggu. Perlawanan antara kelompok ini dibezakan dengan group A,B dan C, 4 perlawanan untuk hari Selasa hingga Khamis dan 6 perlawanan untuk Jumaat hingga Ahad.

Selasa dan Jumaat: A vs B
Rabu dan Sabtu: B vs C
Khamis dan Ahad: C vs A

1 of  3

-
+

Kemudian dari 4 pasukan terbaik bagi setiap wakil negara akan terus ke SEA Fall Championship pada 1 November hingga 3 November 2019 diikuti  Top 12 dari peringkat liga yang bermula hari ini. Kesemua pasukan ini akan merebut kolam hadiah sebanyak $31,000 USD (anggaran RM130 ribu) untuk pusingan pemilihan ini manakala $100,000 USD (anggaran RM 417,990) untuk pusingan akhir PMCO SEA FALL SPLIT 2019.

Jangan lupa saksikan siaran lansung dan kemaskini terkini PMCO SEA FALL SPLIT 2019 ini di Facebook dan Youtube rasmi PUBG Mobile. Kami dari Gamer Santai mengucapkan semoga berjaya dan buat yang terbaik bagi kelima-lima pasukan wakil Malaysia Victorious In Play (ViP Squad), Team Secret , AROV Esports ,Bapak Ah Esports dan Yoodo Gank ! Harumkan nama negara sekali lagi semua! Kami tahu anda hebat dan juara!
Sumber: PUBG Mobile MY, VSPN
Jangan lupa untuk ikuti kami di TikTok!
  @gamersantaimy
Tags: Arov EsportsBapak Ah EsportspmcoPMCO 2019PMCO SEA FALL SPLIT 2019pubg mobilePUBG Mobile Club Open - Fall Split: SEA League 2019team secretViP SquadsYoodo Gank


Nightwing & Red Hood beraksi dalam gameplay rasmi Gotham Knights

Gotham Knights mempunyai treler gameplay baru selama 15 minit yang memfokuskan pada Red Hood dan Nightwing. Kami melihat mereka merentasi bumbung Gotham, memerangi jenayah kecil, dan menyusup ke markas Court of Owls sambil memandu di bandar Gotham yang sarat dengan jenayah dalam Batcycle baru, serta terbang dari satu titik ke satu titik dengan Fast-Bat.

Treler bermula dengan Nightwing sedang merenung bandar sebelum dia menggunakan glider dan tongkatnya yang digunakan untuk melayang dan terbang ke atas, seperti versi Fast-Bat yang lebih kecil. Bagi mereka yang tidak tahu, Fast-Bat adalah sebahagian daripada sistem fast travel, dan merupakan kelawar mekanikal hitam gergasi yang membawa wira kami ke lokasi dari lokasi.

Selain itu, Red Hood bergerak sini sana menggunakan tenaga rohnya sendiri yang dipanggil Mystical Leap. Ia mencipta trampolin hijau berasaskan roh yang boleh digunakan untuk melompat ke langit, tetapi dia juga menggunakan ini dalam kombinasi dengan grapple untuk merentasi bumbung. Dia mempunyai keupayaan ini kerana, seperti dalam komik, dia telah dihidupkan semula.

Walau bagaimanapun, Red Hood tidaklah kejam seperti versi komiknya. Peluru di dalam pistolnya adalah berjenis “non-lethal”, tetapi dia masih mempunyai peluru yang boleh bertembus melalui perisai/besi dan bom yang boleh diikatkan kepada musuh. Semua senjata ini digunakan dalam skil Barrage di mana dia menembak kedua-dua pistol ke arah musuh untuk memberikan damage maksimum.

Kami juga dapat melihat dua abiliti Nightwing – Elemental Shock yang mengabaikan efek perisai dan memberikan damage manakala Cryostasis membekukan musuh supaya mereka tidak bergerak, lantas memberi anda lebih banyak ruang dan masa untuk bertarung. Tetapi tidak semua musuh begitu mudah untuk ditewaskan. Dalam treler, korang dapat lihat superhuman yang dicipta oleh Court of Owls. Musuh ini lebih sukar untuk ditewaskan dan boleh hidup semula untuk terus berlawan.
Kemudian kita belajar lebih lagi tentang cara pemilihan watak. Jika bermain solo, anda boleh memutuskan siapa yang anda mahu mainkan untuk setiap misi – dalam treler, Nightwing menyusup ke markas Court of Owl, tetapi selepas itu misi yang sama dimainkan tetapi pemain menggunakan Red Hood, yang bermakna watak boleh ditukar ganti.

Akhir sekali adalah Belfry (pangkalan operasi kami) sut kosmetik, carfa-cara untuk upgrade, beberapa animasi untuk hero-takedown, Batcycle, sistem co-op, tempat upgrade senjata, Bat Computer, UI yang boleh diubahsuai dan banyak lagi. Semuanya diakhiri dengan kosmetik Batcycle bernama 233 Kustom yang boleh diperoleh dengan membuat prapesanan sebelum pelancaran pada bulan Oktober.
Selain gameplay Nightwing dan Red Hood, Warner Bros Games juga mengumumkan bahawa Gotham Knights tidak lagi dirancang untuk dikeluarkan pada PlayStation 4 dan Xbox One, dan sebaliknya hanya tersedia untuk PlayStation 5, Xbox Series dan PC melalui Steam dan Epic Games Store apabila ia dilancarkan pada 25 Oktober.

Gotham KnightsRelease Date TBCMicrosoft Windows, PlayStation 4, PlayStation 5, Xbox One, Xbox Series X|S

Gotham Knights adalah permainan video main peranan yang akan datang berdasarkan watak DC Comics Batman dan pemeran pendukungnya. Permainan ini sedang dikembangkan oleh WB Games Montréal dan akan diterbitkan oleh Warner Bros. Interactive Entertainment. Wikipedia

Jangan lupa untuk ikuti kami di TikTok!
  @gamersantaimy
Tags: Gotham KnightsNightwingRed Hood


Tradisi lama kembali, Far Cry 6 nampaknya mempunyai “Secret Ending” seperti Far Cry 4 & 5!

Siapa yang bermain siri Far Cry sudah semestinya tahu mengenai “Easter Egg” yang ada di Far Cry 4 dimana membolehkan anda menyelesaikan permainan dari awal. Hingga kemudian Far Cry 5 pun mengulangi muslihat yang sama seperti itu. Jadi seperti yang peminat jangkakan, Far Cry 6 turut mengikuti tradisi ini dengan menawarkan “Secret Ending“!

Seperti entri sebelumnya dalam francais Far Cry sebelumnya, Far Cry 6 dapat ditewaskan dengan cepat, iaitu, jika pemain tidak keberatan dengan jalan keluar yang buruk. Permainan ini mempunyai jalan keluar alternatif, walaupun pemain harus melakukan lebih dari sekadar duduk di kerusi dan menunggu seperti yang mereka lakukan di Far Cry 4 atau berjalan jauh dari keseluruhan permainan seperti di Far Cry 5.

Untuk membuka “secret ending” yang berakhir dalam Far Cry 6, anda perlu memainkan permainan sehingga anda dapat ke blokade Castillo Isla Santuario dan sampai di Libertad HQ. Setelah tiba di sana, revolusioner Clara Garcia akan berterima kasih kepada anda kerana bertempur di sampingnya dan bersama kata-katanya, dia menawarkan bot yang dapat membawa anda pergi dari perang Yara ke kehidupan baru di Amerika. Jelas, Libertad lebih suka jika anda tetap bertahan dan memerangi pemerintahan diktator Castillo, dan bercakap dengan Juan adalah permainan yang mendorong anda untuk melakukannya.

Sebaik sahaja anda menaiki kapal, mulailah belayar di pantai itu. Setelah sekitar satu minit berlayar, akhirnya layar anda akan pudar menjadi hitam. Setelah cutscene mula dimainkan, anda akan memperoleh “secret ending” ini secara rasmi. Daripada terus mengikuti revolusi, Dani Rojas berlayar ke Amerika seperti yang dia inginkan pada awal permainan.

RelatedPosts

[Review] Oppenheimer – Ketahui kisah disebalik pemusnah dunia yang digeruni

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Anda dapat melihat gameplay “Secret Ending” dari MKIceAndFire di sini:

Pengakhiran alternatif ini tidak secepat yang dapat dicapai oleh pemain dalam permainan Far Cry yang lain, tetapi pemburu “Achievement Trophy” mungkin masih harus melaluinya untuk mendapatkan setiap pencapaian dalam permainan. Far Cry 6 dilancarkan secara rasmi hari ini pada hari Khamis, 7 Oktober di Xbox One, Xbox Series X | S, PS4, PS5, PC, Stadia, dan Luna. Jangan lupa baca review kami di sini!!
Sumber: NME,  MKIceAndFire
Jangan lupa untuk ikuti kami di TikTok!
  @gamersantaimy
Tags: far cryFar Cry 6


Attack on Titan: Ramai mengamuk lepas tahu Historia mengandung!?

Musim terakhir Attack on Titan mengenalkan kita kepada Marley, tetapi setelah Eren dan rakan-rakan lain dalam Survey Corps menyelesaikan misi serangan hendap dalam episod sebelum, anime kembali fokus kepada penduduk-penduduk di Paradis. Kita bukan sahaja dapat melihat perubahan Eren dan rakan-rakan lain sejak musim ketiga, malah ada sesuatu yang tidak sangka berlaku pada Historia.

Dalam musim ketiga Attack on Titan, Historia Reiss mempunyai peranan yang besar dalam jalan cerita keseluruhan. Selepas menyelamatkan Eren dan membantu Survey Corps menewaskan ayahnya yang berubah menjadi Titan, Historia diiktiraf sebagai pemerintah sebenar Eldia. Untuk musim terakhir, Historia sekali lagi akan mengalami perubahan yang besar, cuma saya tidak menyangka perkara ini yang terjadi!
Bagi sesiapa saja yang masih belum menonton episod 69, ia didedahkan bahawa Historia kini sedang mengandung. Sebelum ini, Historia pernah kata bahawa dia bersedia untuk menggunakan darah dirajanya untuk menamatkan perang ini, tetapi itu adalah untuk menguasai kuasa Founding Titan.

Tanpa penjelasan yang kukuh, nampaknya Historia telah menjadi ibu untuk meneruskan keturunannya dirajanya dan walaupun identiti si ayah masih belum diumumkan, ramai yang mengesyaki bahawa Historia sebenarnya tidak rela hati membuat keputusan ini. Mulut dia mungkin kata ya, tetapi wajahnya menunjukkan perasaan sedih dan tidak bermaya.

Sudah tentu perkara ini akan trending, dan di bawah hanyalah beberapa posting di mana peminat meluahkan pendapat mereka selepas melihat keadaan Historia. Siapakah bapa kepada anak itu? Adakah dia akan memainkan peranan yang penting? Saya pun tidak tahu tapi korang boleh berkongsi pendapat dalam ruang komen sekarang! Untuk segala liputan kami tentang Attack on Titan, sila tekan pautan ini.

Historia b4                     Historia aftergetting                             gettingpregnant:                        pregnant: pic.twitter.com/iw8z0aHSJr
— 𝕋𝕠𝕒𝕤𝕥 ꕥ| Zofia's Rock🪨 (@TodorokiWeenie) February 15, 2021

this scene seems similar. remember when erens father made dina cry and they got married + had a baby the next yr 🤔 at the end we see historia pregnant with some random father after eren stood up for her. somethings not adding up 🤔 what do yall think? #AoTSeason4NHK #erehisu pic.twitter.com/7bWz0uaSEQ
— ✰ EREHISU 1ST WIN (@erehisuism) February 14, 2021

WAIT WHAT ?! HISTORIA IS PREGNANT WTF ?! WHEN WHAT WHO WHY HOW? pic.twitter.com/xl3s0yFyOY
— anasta⁷₈ 🇬🇷 🇩🇪 ☀ (@kookiemewgulf) February 14, 2021

“historia’s face without eren :(“
BITCH NO this is the face of someone who lost their only person, made to become queen at 15 yo and then pregnant at 19. pic.twitter.com/TFD6lI8ZjG
— el ･ﾟ✧ eruri canon (@ackeryeagrs) February 14, 2021

Jangan lupa untuk ikuti kami di TikTok!
  @gamersantaimy
Tags: animeAttack on TitanHistoriaHistoria Reissmengandung


Iggymob umumkan penangguhan Gungrave G.O.R.E  dari Disember 2019 ke tahun 2020!

Laman web rasmi Iggymob pencipta permainan Gungrave G.O.R.E yang sepatutnya dijadualkan bakal hadir Disember ini nampaknya telah diumumkan ianya akan ditangguhkan sehingga tahun hadapan iaitu 2020. Gungrave G.O.R.E adalah sebuah permainan penembak ketiga dimana ianya merupakan siri dari permainan Gungrave yang sebelum ini. Alasan pihak pencipta untuk penangguhan ini adalah untuk memberikan permainan ini lebih menarik dan hebat dari yang asal dalam rancangan.

Yasuhiro Nightow seorang veteran dari permainan dan anime Gungrave sebelumnya kini kembali sebagai pengarah imej, manakala Jun produser Iggymob dan DJ Heo merupakan pereka perancangan dan Musai sebagai pereka musik.

Apabila ahli baru menyertai dan melihat Gungrave Gore, saya menjadi tamak. Saya mahu membuat permainan yang lebih baik, dan pasukan kami dapat melakukannya. Sekarang, saya bergerak ke hadapan setiap hari dengan impian dan matlamat ~ Saya ingin membuat permainan lebih hebat~
Dalam proses ini, masa telah berlalu, dan pada kesimpulannya kita sampai pada kesimpulan bahawa pembebasan Gungrave Gore akan menjadi sukar pada Disember 2019.
Nampaknya klise, tetapi untuk kualiti permainan, dan demi usaha kami setakat ini, ia dibuat untuk mereka yang sedang menantikan Gungrave Gore.
– GUNGRAVE GORE General Director Kay, Producer JUN.

Iggymob membangunkan permainan ini dengan Unreal Engine 4 dan bertujuan untuk membangunkan permainan dengan kualiti dan skala yang lebih tinggi daripada Gungrave VR, prequel kepada Gungrave G.O.R.E. Anak syarikat XSEED yang mengagumkan Amerika Syarikat mengeluarkan penerbit permainan video Korea Blueside dan pemaju Korea Iggymob’s Gungrave VR permainan untuk PlayStation VR di Eropah dan Amerika Utara pada Disember 2018. Gungrave VR U.N episod kedua yang dilancarkan secara serentak. Versi digital permainan tersedia secara individu, dan versi fizikal permainan juga tersedia bersama dalam GUNGRAVE VR: Loaded Coffin. Gungrave VR adalah pelepasan VR pertama XSEED Games, dan ia dihantar ke Jepun pada Disember 2017.

Iggymob turut memohon maaf atas penangguhan ini;
Kami sangat menyesal atas kekecewaan mereka yang mengharapkan Gungrave Gore kerana tarikh keluaran yang ditangguhkan.
Walaupun tarikh keluaran terlambat, kami meminta minat dan harapan penantian anda yang berterusan.
– GUNGRAVE GORE Ketua Pengarah Kay, Pengeluar JUN.
Sumber: Laman Web Gungrave G.O.R.E. via Gematsu.
Jangan lupa untuk ikuti kami di TikTok!
  @gamersantaimy
Tags: gungraveGungrave G.O.R.EIggymob


EA akan tutup servis online untuk beberapa game – Red Alert 3 dan banyak lagi!

Electronic Arts (EA) mengumumkan bahawa mereka akan menutup servis online game mereka dalam masa terdekat. Langkah ini bukan setakat EA sahaja yang lakukan malah syarikat lain seperti Ubisoft juga telah menutup servis online untuk game lama Assassin’s Creed awal bulan ini.

Menurut EA, keputusan ini dibuat dengan berat hati kerana kumpulan pembangun dan staf operasi telah bagi usaha yang banyak dalam membuat game beserta dengan ciri dan mode mereka. Seperti pemain, ini adalah sesuatu yang menyedihkan untuk menerima pemergian sebuah game.

Berikut adalah senarai game dan tarikh penutupan servis online:
20 Oktober 2022Army of Two: The 40th DayArmy of Two: The Devil’s Cartel
9 November 2022Command & Conquer: Red Alert 3 (PS3, Xbox 360)Command & Conquer 3: Tiberium Wars (PS3, Xbox 360)Mercenaries 2 (PS3,Xbox 360)
30 November 2022Onrush
19 Januari 2023Gatling GearsMirror’s EdgeNBA Jam On Fire EditionShank 2

Walaupun berita ini akan mengecewakan sesetengah pemain, susah untuk mengatakan berapa ramai yang sebenarnya yang masih bermain game tersebut. Jika EA berpendapat bahawa game tersebut masih boleh mendapat keuntungan, mungkin mereka akan kekalkan untuk beberapa masa yang lama.
Malangnya, realitinya ialah semua game online akan mengalami nasib yang sama, tidak kira betapa popularnya game tersebut. Untuk memastikan server game kekal hidup, ia memerlukan masa dan sumber yang banyak. Jika tidak syarikat akan memutuskan untuk menutup sahaja game tersebut.

Buat masa ini, peminat hanya perlu menikmati mod online untuk game ini sementara masih ada masa. Seperti Microsoft yang telah menutup server game Halo untuk Xbox 360 awal tahun ini, beberapa pemain telah mengambil keputusan untuk bermain game tersebut untuk kali terakhir. Mungkin peminat game Electronic Arts boleh berkumpul secara online untuk merasai game yang bakal ditutup servis onlinenya untuk kali terakhir.
Jadi apa pendapat korang tentang berita ini? Boleh kongsikan pendapat korang diruangan komen di bawah.
Untuk banyak lagi berita tentang Electronic Arts, boleh klik di sini.
Jangan lupa untuk ikuti kami di TikTok!
  @gamersantaimy
Tags: Command & Conquer: Red AlertElectronic ArtsElectronic Arts Inc. (EA)


Masa Depan Call of Duty Warzone Modern Warfare dan Black Ops Cold War

Pengalaman konsol, permainan percuma untuk semua orang dan pengalaman PC berkembang mulai Disember ini dengan pelancaran Call of Duty: Black Ops Cold War Season One.

Mulai 13 November dengan pelancaran Black Ops Cold War dan dilanjutkan dengan pembebasan Call of Duty: Black Ops Cold War Season One dan seterusnya, pemain Warzone akan mula melihat kandungan Black Ops Cold War yang baru datang ke semua Pengalaman mod Call of Duty Battle Royale, termasuk pelbagai kandungan menarik yang ditunjukkan dalam gambar Roadmap (di atas). Ini hanya permulaan: Seperti setiap operasi rahsia di luar buku, berharap dapat membongkar lebih banyak rahsia dan mengalami saat-saat yang tidak dapat dilupakan ketika Cold War memanas di seluruh Verdansk (dan seterusnya) pada bulan dan musim mendatang.

Warzone akan menyokong Call of Duty: Modern Warfare dan Call of Duty: Black Ops Cold War yang akan datang, yang dilancarkan pada 13 November. Buat pertama kalinya dalam sejarah Call of Duty, Season One membawa perkembangan pemain universal dan diselaraskan yang berfungsi antara Black Ops Cold War, Modern Warfare, dan Warzone. Kemajuan Black Ops Cold War dibina di jalan yang biasa dan serupa dengan Modern Warfare sambil menggabungkan sistem Prestige yang inovatif, memberikan anda lebih banyak cabaran dan kandungan yang dapat diperoleh.

Pada pelancaran Black Ops Cold War mengharapkan setiap senjata dari Modern Warfare dan senjata baru dari Black Ops Cold War dapat diakses di Warzone, termasuk Blueprints dan varian camo. Campurkan dan tingkatkan senjata baik di Warzone dan permainan dari mana senjata itu berasal.

Sistem Battle Pass diteruskan, dengan Season Satu dimuat dengan kandungan baru untuk Black Ops Cold War dan Warzone. Kemajuan melalui sistem Battle Pass dengan memainkan salah satu daripada tiga permainan. Kandungan Battle Pass yang anda buka ditunjukkan dalam permainan, tidak kira permainan mana yang anda mainkan.
Untuk maklumat lebih lanjut, anda boleh teruskan mendapat lebih info di Blog Call of Duty.
 Muat turun di sini

Call of Duty: Black Ops Cold WarPublisher: ActivisionDeveloper: Raven SoftwareRelease Date: 2020-11-13Microsoft Windows, PlayStation 4, PlayStation 5, Xbox One, Xbox Series X|S
Call of Duty: Black Ops Cold War adalah permainan video penembak orang pertama yang akan datang yang dikembangkan oleh Treyarch dan Raven Software dan diterbitkan oleh Activision. Ini adalah ansuran keenam siri Black Ops, dan ansuran ketujuh belas dalam keseluruhan siri Call of Duty.

Jangan lupa untuk ikuti kami di TikTok!
  @gamersantaimy
Tags: Black Ops Cold WarCall of Duty: Black Ops Cold WarCall of Duty: Black Ops Cold War Season OneModern Warfareseason oneWarzone


Grid Bakal Kembali September Ini!!

Tarikh keluaran Grid 4 sudah pun diumumkan, siri ke 4 game ini bakal berada di pasaran pada 13 September ini pada konsol dan PC, setelah 5 tahun menyepi. Sebelum ini peminat disajikan dengan Grid Autosport. Siri terbaru ini menjanjikan pilihan kereta yang sangat banyak dan corak pemanduan yang bakal menarik minat pelumba arked dan penggemar simulasi.

Pembikinnya, Codemasters menjanjikan kereta dari dunia GT, Touring, Stock, Muscle, Super Modified dan banyak lagi dan jenis perlumbaan termasuk Circuit, Street Racing, Ovals, Hot Laps, Point-to-Point dan World Time Attack. Lokasi perlumbaan pula akan dipecahkan hingga ke 4 benua, menjadikan lebih banyak kelainan sambil anda bergerak dari satu event ke satu event.

Dan kereta anda akan memiliki car damage, dimana ia akan memberi kesan kepada prestasi dan kendaliannya. Anda juga bakal mencipta musuh-musuh baru setiap kali berlumba disamping hubungan yang baru, player cards dan rakan pasukan baru.
Untuk pengetahuan, Fernando Alonso telah diambil Codemasters sebagai perunding untuk game ini dan dia juga adalah musuh dalam permainan ini. Anda akan berentap dengan pasukan Alonso iaitu FA Racing team dalam berbagai kelas perlumbaan; dan akhir sekali akan berlumba dengan Alonso sendiri.

Buat masa ini, Grid 4 sudah boleh di pra-tempah. Game yang asas berharga USD$59.99 dan edisi Ultimate – yang disertakan dengan kandungan kosmetik dan kandungan tambahan untuk 3 musim dijual boleh di pra-tempah dengan harga USD$79.99.
Sumber: pcgamesn
Jangan lupa untuk ikuti kami di TikTok!
  @gamersantaimy
Tags: codemastersfernando alonsogridgrid 4


PUBG Mobile China Diggantikan Dengan ‘Game For Peace’, Di Mana Pemain Akan Melambai Tangan Selepas Mati

PUBG Mobile, battle royale versi telefon pintar untuk PlayerUnknown’s Battlegrounds, telah ditutup di China oleh penerbitnya Tencent selepas setahun menunggu dan tidak mendapat kelulusan daripada kerajaan China untuk monetise permainan tersebut di negara itu. Menurut satu post dari akaun rasmi Tencent melalui platform Weibo, mereka berkata, ujian untuk PUBG akan ditamatkan dan diggantikan dengan “Game for Peace” yang lebih bertemakan patriotik dan kurang darah daripada PUBG Mobile yang berunsur keganasan.

ICYMI:

Tencent has stopped operating PUBG Mobile in China, launched a new battle royale game called ‘Game for Peace’ which received monetisation approval on Apr 9. Players must transfer to the new game. Tencent can begin to monetise in China now.
More: https://t.co/iOPIrY5agR pic.twitter.com/IiVQWO0Sde
— Daniel Ahmad (@ZhugeEX) May 8, 2019

Game for Peace, adalah game battle royale seakan-akan klon PUBG tetapi menurut website Tencent, game ini memberi penghormatan kepada “pahlawan di langit biru yang menjaga ruang udara negara kita “, merujuk kepada angkatan udara China. Permainan ini telah diluluskan untuk monetisation, dan mempunyai fungsi untuk menyokong perpindahan akaun pemain PUBG ke game tersebut.

They changed PUBG Mobile in China to comply with stricter game violence laws. Now when you ‘kill’ someone they give you a loot box and wave goodbye and honestly it’s just so hilariously wholesome pic.twitter.com/Q5xkrtM0MA
— Svend Joscelyne (@SvendJoscelyne) May 8, 2019

Apa yang menariknya, perubahan ketara dibuat untuk Game for Peace jelas dapat dilihat apabila pemain membunuh pemain lain, mereka akan melambaikan tangan balik kepada pemain tersebut.
Sumber: Youtube Uptodown
Bukan itu sahaja, lootbox akan turut diberikan seolah-olah mereka akur dengan nasib selepas dibunuh. Menurut para pemainnya, selain daripada kekurangan darah dan gore, game ini memang kelihatan sama seperti PUBG Mobile. Ia juga boleh dikatakan game alternatif sosialis.
Game For Peace
Kerajaan China telah mengenakan peraturan dan undang-undang baru untuk permainan mudah alih pada bulan April lepas. Selain dari kekurangan darah dan keganasan, kerajaan China juga akan menghadkan kelulusan permainan yang merujuk sejarah empayar China. Mahjong dan permainan poker juga diharamkan, dan bilangan permainan keseluruhan yang diluluskan oleh kerajaan akan dihadkan. PUBG Mobile mempunyai 70 juta pemain aktif setiap hari di China sebelum penutupannya, namun pemain di sana tidak risau kerana mereka boleh memindahkan akaun PUBG ke Game For Peace ini. Ini bukanlah kali pertama game PUBG melalui kontroversi sedemikian, malah di India pula, PUBG dikaitkan dengan penyakit sakit jiwa!
Sumber: Tencent / Polygon
Jangan lupa untuk ikuti kami di TikTok!
  @gamersantaimy
Tags: chinagame for peacepubgpubg mobiletencent


CS:GO telah jadi percuma dan ada mode Battle Royale?

Beberapa bulan lepas, kita dapat tahu yang CS:GO akan ada Battle Royale, tetapi sebelum ini kita hanya dapat sedikit andaian tetapi sekarang ini nampaknya dah jadi kenyataan kerana CS:GO telah keluarkan CS:GO Battle Royale. Yes, betul apa yang korang baca.

Jadi, apa lagi selain CS:GO jadi Battle Royale? Well, CS:GO Sekarang ni FREE kat Steam! Yes, CS:GO sekarang ni free dan kalau korang nak yang ada souvenir ataupun skins, items dalam CS:GO korang boleh beli dengan RM63 dengan game sekali.

Kalau korang nak download, korang boleh download kat Steam sekarang dan boleh dapat Battle Royale Mode sekali.
 Tekan Sini untuk Download CS:GO kat Steam
Jangan lupa untuk ikuti kami di TikTok!
  @gamersantaimy
Tags: Counter Strike Global OffensivecsgoPCsteam


Kantoi! Imej Godzilla vs. Kong daripada filem crossover tertular dalam talian!

Walaupun ramai peminat tak sabar untuk tonton tayangan perdana Godzilla vs. Kong, kamu boleh lihat buat pertama kali pergaduhan epik di antara kedua-dua raksasa hebat ini dalam imej baru yang tertular dalam talian. Filem ini ditangguhkan berulang-ulang kali, bermula dari bulan Mac tahun ini hingga November, dan sekali lagi pada Mei 2021 kerana pandemik COVID-19 yang berterusan tetapi sekarang kita mempunyai ‘sneak peek’ untuk pertarungan mereka.

Breaking: The first official look at Godzilla and Kong facing off has been revealed. The image was found on the back of the new Godzilla vs. Kong Playmates Toys figure packaging. pic.twitter.com/jSUEEEdodl

— Kaiju News Outlet (@KaijuNewsOutlet) July 18, 2020

Sike… HERE is the good quality version. https://t.co/4gqOXVxzrq
— Kaiju News Outlet (@KaijuNewsOutlet) July 18, 2020

Menurut @KaijuNewsOutlet di Twitter, gambar pertarungan di atas sebenarnya datang daripada  kotak mainan akan datang oleh Playmates sempena dengan pelancaran filem. Baris permainannya telah disahkan kerana filem ini pada awalnya dijadualkan untuk membuat sebut pada musim luruh 2020. Walaupun nampak tulen, jangan terlalu percaya kerana kemungkinan besar ia hanya gambar promosi dan bukan adengan gambar filem.
Godzilla vs. Kong akan keluar di pawagam pada Mei 2021, dan berikut adalah sinopsis:
“Dalam dunia baru di mana manusia dan raksasa kini hidup bersama, Monarch inginkan masa depan yang aman bersama raksasa, dan harus menjaga perilaku manusia. Walau bagaimanapun, pihak jahat ingin memanipulasi raksasa tersebut untuk perang dan memulakan konspirasi jahat yang bakal menghapuskan semua kehidupan di bumi. Pada masa yang sama di Skull Island, aktiviti gempa bumi yang pelik telah menarik perhatian Godzilla dan Kong.”
Apa komen anda pada gambar di atas? Apakah filem seterusnya untuk trilogi Monsterverse? Jom kongsi dengan saya.
Jangan lupa untuk ikuti kami di TikTok!
  @gamersantaimy
Tags: filemGodzillaGodzilla vs. Kongkhabar anginKing Kong


Rasa geram tak dapat selesaikan misi XCOM : CHIMERA SQUAD? Jangan risau, sini ada Tips & Tricks untuk bantu korang!

Kami dah pun selesai bermain XCOM: CHIMERA SQUAD. Dan pada anda yang bakal membeli atau sudah membeli dan memulakan permainan ini pada 24 April ini, ini adalah Tips & Tricks yang kami akan kongsikan pada anda! Okay sebelum itu, pada anda yang nak lihat full review kami boleh rujuk semula artikel sebelum ini. Atau korang boleh tengok temuramah bersama Lead Designer mereka! Jujur lah kami nyatakan, pertama kali bermain agak payah sedikit kerana masih tidak biasa~ Tetapi sekali kami dah tahu jalan permainannya~ Ni lah kami tidak mahu kedekut ilmu dan akan kongsikan pada anda semua!

Tips Basic? Mestilah anda kena tahu!

Okay jom kita mulakan! Pertama sekali memang anda dapat 4 ejen utama pada setiap awal permainan. Jadi selepas anda mendapat peluang untuk merekrut ejen, pastikan baca betul-betul setiap kelebihan ejen. Sebab semua ejen ini ada kelebihan masing-masing untuk tugas-tugas tertentu!
Dapatkan pusingan Tranq untuk semua orang, terutamanya ketika anda baru memulakan permainan, ia murah dan sekarang anda dapat “subdue” semua orang tanpa perlu mendedahkan diri anda di luar perlindungan. Untuk setiap musuh yang anda tangkap, akan memberi anda 20% peluang untuk memperoleh 20 intel.

Intel pula adalah sumber yang sangat berharga semasa anda memulakan permainan, ia membolehkan anda membeli barang-barang yang bagus dari Scavenger Market dan juga merekrut serta meningkatkan pasukan lapangan untuk daerah-daerah yang seterusnya memberi anda lebih banyak Intel, Elyrium atau Credit. Jangan risau, anda boleh sentiasa menukar pusingan tranq selepas ini.
Kita dah ada Intel, apa pula Elyrium? Elyrium kurang berguna berbanding Intel atau Credit, satu-satunya masa yang anda akan habiskannya adalah untuk penyelidikan melalui “Assembly”. Selalu selidik dalam Assembly, sama ada dengan menghantar ejen atau tidak perlu. Boleh membuang atau menukar ejen tanpa sebarang penalti.

Kemudian Credit, Credit inilah untuk membeli pelbagai barangan termasuk utiliti, sampingan senjata, grenade, medikit dan sebagainya. Tips untuk Credit ini, anda perlulah membeli barangan yang betul-betul berguna terutama seperti Medikits!
Macam mana pula dengan watak? Apa kelebihan mereka?
Untuk membuat permainan menjadi lebih mudah dan senang, anda boleh selalu merekrut ejen yang meggunakan jenis senjata yang sama, jadi apabila anda membuat selidik “research”, seluruh skuad akan mendapat firepower yang tinggi! Contohnya seperti Axiom bersama Godmother, Torque dan Terminal, juga Blueblood bersama Cherub.

Jika ejen anda tiada akses untuk menggunakan frag grenade ataupun plasma grenade, gunakan ejen tersebut untuk memegang Medikits! Jangan risau, semua barangan utiliti tidak menganggu sebarang point aksi!
Penyelidikan keutamaan adalah meningkatkan kekuatan senjata api anda! (contohnya: meningkatkan shotguns) meningkatkan daya tahan (contohnya: meningkatkan perisai), meningkatkan slot latihan atau spec ops slots. Spec Ops adalah pilihan, jika anda tidak mempunyai cukup ejen ketika itu, ada baiknya jika anda melangkauinya.

Sentiasa sentiasa hantar ejen anda ke “Training”! Sebab ada antara kebolehan yang hebat dan awesome akan dibuka melalui sesi Training!
Yang paling OP lah bagi kami adalah Terminal! Awek ini boleh menyembuhkan pada setiap giliran, dapat memberikan tindakan kepada sekutu setiap 2 giliran dan dapat membuka “guardian” untuk latihan yang ke-3. Jaga dia dalam pasukan anda tidak kira apa pun terjadi. Dia juga satu-satunya penyembuh dalam pasukan. Jadi Terminal ini memang sangat hebat dalam menjaga disisi pasukannya, tetapi untuk serangan yang kuat hanyalah biasa-biasa.

Blueblood pula adalah salah satu agen penyerang terbaik yang boleh anda miliki. Memiliki aiming yang tinggi untuk mengatasi penalti aim Deadeye. Mendapatkan salah satu pistol epik yang memberikan keupayaan  lightning hands akan meningkatkan kehadirannya yang menyakitkan lebih tinggi. Faceoff adalah salah satu kemahiran terbaik dalam permainan untuk membersihkan banyak musuh sekaligus.

Satu lagi pada pemain baru, terutama yang baru dalam siri XCOM, jangan pilih ejen Zephyr! Walaupun pada hakikatnya dia kebal terhadap root dan pelumpuhan senjata, kerosakannya sangat minimum. Ya, dia mungkin mempunyai kemampuan untuk menembusi baju armor ketika dia cukup di promosikan, tetapi masih tidak berjaya untuk menewaskan musuh dengan mudah. Jika anda tahu apa yang anda lakukan, anda boleh memilihnya sebagai salah satu dalam field teams anda, masalahnya ialah dia adalah hero yang agak niche~dan itu termasuk terlalu niche dalam semua situasi!

Dan yang terakhir, perhatikan Android dan musnahkan mereka dari jauh! Terutama apabila Android mengaktifkan alat pemusnah diri (self destruct) mereka! Giliran seterusnya, mereka akan menghampiri anda dan meletup, yang juga akan merosakkan titik perisai anda. Jadi berhati-hati dengan Android!

Itu antara Tips dan Tricks yang kami ingin kongsikan kali ini untuk XCOM: Chimera Squad. Paling penting dalam permainan ini adalah cara strategi anda sendiri sama ada untuk menyelesaikan setiap misi dengan mudah atau kepayahan yang mungkin akan efek kepada Anarki berlansung di City 31! Jadi, buat pilihan terbaik, selalukan “Training”, berikan utiliti terbaik pada pasukan dan jangan lupa “Promoted” ejen anda untuk menaik taraf level mereka! Sampai disini! Jangan lupa kongsikan pengalaman anda kat laman sosial media kami okay!
 Beli XCOM: Chimera Squad disini gais!

XCOM®: Chimera Squad
Release Date: 2020-04-24Microsoft Windows
XCOM: Chimera Squad menyampaikan cerita dan pengalaman tempur taktikal berasaskan giliran baru di alam semesta XCOM.

Jangan lupa untuk ikuti kami di TikTok!
  @gamersantaimy
Tags: 2ktipsTips & TricksxcomXCOM: Chimera Squad


Manga Dragon Ball Super akan kembali, kali ini fokus pada Goten & Trunks!

Selepas berehat selama empat bulan, manga Dragon Ball Super akan kembali ke majalah manga V-Jump pada bulan depan! Walaupun info masih tidak banyak, pengumuman terbaru mengesahkan bahawa story arc terbaru akan berlangsung antara peristiwa “Granolah the Survivor” dan filem terbaru Dragon Ball Super serta akan memfokuskan pada Goten dan Trunks yang sudah remaja.

A little better look at Goten & Trunks’ Super Hero Outfits! pic.twitter.com/uY7HQXfwwC

— DBHype (@DbsHype1) November 17, 2022

Secara khusus lagi, pengumuman ini asalnya dibuat melalui majalah V-Jump edisi November terbitan Shueisha. Di sini, mereka mendedahkan bahawa Dragon Ball Super bab 88 dijadualkan untuk keluar pada 21 Disember. Bab ini merupakan story arc serba baharu, yang berfungsi sebagai prekuel kepada peristiwa filem anime Dragon Ball Super: Super Hero, yang ditayangkan pada tahun ini. Bukan itu sahaja, story arc akan tertumpu kepada pasangan Goten dan Trunks, di mana Gohan dan Piccolo juga akan memainkan peranan penting.

Tidak lama selepas itu, laman web rasmi untuk DBS pula mengumumkan tajuk rasmi bagi arc itu iaitu “Super Hero” dan mendedahkan imej penuh Goten dan Trunks memakai sejenis sut superhero. Selain itu, laman web juga berkongsi sinopsis pendek –
“Duo separuh Saiyan yang nakal telah menjadi wira untuk melindungi keamanan bandar…?”
Maka, itu sahaja yang diberitahu.
Bagi mereka yang tidak tahu, Goten (anak Goku) dan Trunks (anak Vegeta) memainkan peranan penting semasa era Majin Buu Saga dalam Dragon Ball Z. Namun sejak itu, mereka seolah-olah seperti dilupakan. Bermula dengan filem Resurrection ‘F’, Goten dan Trunks tidak muncul dalam mana-mana pertarungan besar, mahupun “Tournament of Power”, “Planet Eater Moro” dan akhir sekali, “Granolah Saga”.

Pendek cerita, Trunks dan Goten tidak difokuskan langsung dalam Dragon Ball Super.
Bagaimanapun, filem Dragon Ball Super: Super Hero akhirnya menunjukkan kepulangan duo ikonik itu (dalam bentuk remaja), di mana mereka mengambil bahagian dalam pertarungan terakhir menentang Cell Max. Mereka juga bergabung untuk menjadi Gotenks, tetapi malangnya, versi gemuk yang keluar kerana Fusion Dance tidak dilaksanakan dengan betul.

Harap-harap arc terbaru Dragon Ball Super dapat menjelaskan apa yang berlaku antara tempoh “Granolah Saga” dan Super Hero, serta membuktikan Goten dan Trunks sama handal seperti bapa masing-masing. Buat masa ini, peminat DBS hanya mampu menunggu apabila bab baru keluar pada 21 Disember nanti.
Untuk membaca segala liputan kami tentang Dragon Ball, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: Dragon Ball SuperGotenmangaTrunks